Το κράχ του ’29, η Μεγάλη Ύφεση και οι άγριες απεργίες στις ΗΠΑ | Ξεκίνημα\nΟικονομίαΚαθημερινάΒασικό Άρθρο Ημέρας2020teuxos 516 - 19 Jun - 3 Jul\nΤο κράχ του ’29, η Μεγάλη Ύφεση και οι άγριες απεργίες στις ΗΠΑ\n«Είναι μια κατάσταση άνευ προηγουμένου, είναι χειρότερη από την κρίση του 2008, είναι χειρότερη από την κρίση του 1987, είναι η χειρότερη κρίση που χτύπησε τις χρηματαγορές από την Μεγάλη Ύφεση».\nΑυτά δήλωσε ο Stephen Isaacs της εταιρίας επενδυτικών συμβούλων Alvine Capital. Οι αναλογίες της τωρινής κρίσης που ξεκίνησε με την πανδημία του κορονοϊού με το κραχ του ’29 στις ΗΠΑ και την κρίση που ακολούθησε όλο και πληθαίνουν. Ας δούμε λοιπόν τι έγινε εκείνη την περίοδο, και ποιες μπορεί να είναι οι ομοιότητες και οι διαφορές με το σήμερα.\nΑπό την ευημερία…\nΜετά τον 1ο Παγκόσμιο Πόλεμο και για όλη τη δεκαετία του ’20 στις ΗΠΑ αρχίζει να επικρατεί ένα κλίμα αισιοδοξίας, βασισμένο στον ρόλο που έπαιξε η χώρα στον πόλεμο και γενικά στην αναβαθμισμένη θέση της παγκόσμια, αλλά και στην ανάπτυξη της βιομηχανίας. Τα «roaring ‘20s» (βρυχώμενα ‘20s) όπως ονομάστηκαν, με την μαζική επέκταση των κατασκευών, του αυτοκινήτου, του ηλεκτρισμού, κτλ, ήταν η βάση πάνω στην οποία χτίστηκε η προσδοκία του «Αμερικάνικου ονείρου».\nΧαρακτηριστικά, ο Τζ. Ράσκομπ, ο επιχειρηματίας πίσω από το Empire State Building και πρόεδρος της Κεντρικής Επιτροπής των Δημοκρατικών, δήλωνε δύο μήνες πριν το κραχ του ΄29:\n«όλοι πρέπει να γίνουν πλούσιοι»\nκαι περιέγραφε πως αν κάποιος επενδύει στο χρηματιστήριο ένα βδομαδιάτικο εισόδημα το μήνα, σε λίγα χρόνια θα μπορέσει να γίνει πλούσιος.\nΑντίστοιχα, ο πρόεδρος Χούβερ δήλωνε το ’28:\n«Μας έχει δοθεί η ευκαιρία να πάμε μπροστά με βάση τις πολιτικές που εφαρμόστηκαν τα τελευταία 8 χρόνια, και σύντομα με την βοήθεια του Θεού θα δούμε την μέρα όπου η φτώχεια θα εκλείψει από το έθνος μας για πάντα».\nΌμως, η αισιοδοξία αυτή βασιζόταν σε σαθρά θεμέλια, όπως φάνηκε λίγους μήνες αργότερα.\nΌπως είχε προβλέψει ο Μαρξ στο Κεφάλαιο:\n«…η καπιταλιστική παραγωγή δημιουργεί συνθήκες, ανεξάρτητα από την όποια καλή ή κακή θέληση, ώστε η εργατική τάξη να μπορεί να απολαμβάνει τους καρπούς μιας σχετικής ευημερίας μόνο στιγμιαία, και αυτή η στιγμή πάντα σηματοδοτεί μια νέα επερχόμενη κρίση».\nΈτσι λοιπόν, η παράκρουση της ανόδου του χρηματιστηρίου μπορούσε να καλύψει για λίγο αλλά όχι να εξαλείψει τις δομικές αντιφάσεις του συστήματος. Δηλαδή την βασική αντίφαση ανάμεσα στον κοινωνικό χαρακτήρα της παραγωγής (το γεγονός πως για να παραχθούν προϊόντα και υπηρεσίες που έχει ανάγκη η κοινωνία υπάρχει μια διαδικασία όπου συλλογικά οι άνθρωποι προσφέρουν την σωματική και πνευματική τους δύναμη) και τον ατομικό χαρακτήρα της ιδιοποίησης των κερδών. Με απλά λόγια, όλοι δουλεύουμε για να κερδίζουν λίγοι, και έτσι η φτώχεια από τη μια και η υπερσυσσώρευση πλούτου από την άλλη οδηγούν σε κρίσεις. (περισσότερα για τις κρίσεις στον καπιταλισμό δείτε εδώ)\nΑνά περιόδους για να αποφύγει την κατάρρευση ο καπιταλισμός προωθεί τον δανεισμό και κάθε λογική «καζίνο». Δεν είναι τυχαίο ότι οι απάτες τύπου «Πόνζι» (πυραμίδες) ξεκίνησαν στην Αμερική της δεκαετίας του ’20. Το μεγαλύτερο τζογάρισμα της εποχής όμως έγινε στα χρηματιστήρια.\nΗ 29η Οκτωβρίου 1929 έμεινε γνωστή ως «Μαύρη Τρίτη». 16 εκατομμύρια μετοχές άλλαξαν χέρια εκείνη τη μέρα στο χρηματιστήριο της Νέας Υόρκης. Δισεκατομμύρια δολάρια χάθηκαν μέσα από τα χέρια των επενδυτών. Το χρηματιστηριακό εκείνο κραχ σηματοδότησε παγκόσμια την αρχή μιας δεκαετίας που ονομάστηκε «η Μεγάλη Ύφεση», τη μεγαλύτερη που είχε γνωρίσει μέχρι τότε ο βιομηχανικός κόσμος.\nΌπως έγραψε ένας σχολιαστής της εποχής «η Wall Street (το χρηματιστήριο της Ν. Υόρκης) λαμπάδιασε σαν χριστουγεννιάτικο δέντρο». Εκείνη τη μέρα επικράτησε πανικός. Όταν το κουδούνι που σηματοδοτούσε την λήξη των εργασιών εκείνης της μέρας χτύπησε, οι καθαρίστριες μαζεύοντας τον χαμό από χαρτούρα (εκείνη την περίοδο όλες οι συναλλαγές γινόταν με χαρτί και την φυσική παρουσία των χρηματομεσιτών) βρήκαν σκισμένα σακάκια, διαλυμένα γυαλιά οράσεως και ένα τεχνητό πόδι!\n…και την μιζέρια\nΗ κρίση του ’29 σήμαινε ότι εκατομμύρια άνθρωποι έχασαν τις αποταμιεύσεις τους. Μέχρι το ’33 σχεδόν οι μισές αμερικάνικες τράπεζες είχαν κηρύξει πτώχευση. Η ανεργία από το 3% το ’29 έφτασε στο 25% (επίσημα) το ’33. Το ΑΕΠ της χώρας είχε πτώση 26% μέσα στα επόμενα 5 χρόνια.\nΑλλά δεν ήταν μόνο στην Αμερική. Το παγκόσμιο ΑΕΠ έπεσε 15% μέσα σε 4 χρόνια ενώ το παγκόσμιο εμπόριο είχε πτώση 50%.\nΗ κρίση, μαζί με την ξηρασία και τις ανεμοθύελλες που χτύπησαν την περιοχή γύρω από την πολιτεία της Οκλαχόμα, οδήγησαν πάνω από ένα εκατομμύριο φτωχούς χωρικούς και εργάτες γης στο δρόμο της εσωτερικής μετανάστευσης για την πιο εύφορη περιοχή της Καλιφόρνια. Η τεράστια αυτή μετακίνηση εξαθλιωμένων ανθρώπων ενέπνευσε τον Τζον Στάινμπεκ να γράψει το συγκλονιστικό του βιβλίο «Τα σταφύλια της οργής» και τον Γούντι Γκάθρι τον δίσκο «Dust Bowl ballads». Ανάμεσα στο 1930 και το 1935, περίπου 750.000 μικρά οικογενειακά αγροκτήματα κατασχέθηκαν λόγω πτώχευσης από τις τράπεζες.\nΟι μισθοί των εργαζομένων έπεσαν κατακόρυφα. Ακόμα και ο Henry Ford, υπέρμαχος της λογικής του «βασικού μισθού», που το 1914 καθιέρωσε το ημερομίσθιο των 5 δολαρίων, έριξε τους μισθούς των εργαζομένων του στο μισό. Στις βαμβακοφυτείες του Νότου, οι εργάτες πληρωνόταν 20 σεντ για κάθε 45 κιλά βαμβάκι που μάζευαν, δηλαδή ακόμα και ο πιο σκληροτράχηλος εργάτης έβγαζε το πολύ 60 σεντ σε ένα 14ωρο εργασίας!\nΟι ρυθμοί γεννήσεων και γάμων έπεσαν κάθετα μέσα στην επόμενη δεκαετία, ενώ «φυσικά», η κρίση χτύπησε πολύ περισσότερο τους αφροαμερικάνους και τις μειονότητες, με την ανεργία να είναι γι’ αυτούς διπλάσια από το γενικό πληθυσμό.\nΜπορεί κανείς να πάρει μια πολύ γλαφυρή περιγραφή της κατάστασης από τους στίχους του τραγουδιού «Brother, can you spare a dime?»\nΜου έλεγαν ότι έχτιζα το όνειρο\nΌταν χρειαζόταν κάποιος να σκάψει το χώμα ή να κουβαλήσει όπλα\nΉμουν πάντα εκεί να κάνω τη δουλειά\nΜε την ειρήνη και την δόξα να είναι μπροστά μου\nΓιατί λοιπόν πρέπει να κάθομαι τώρα στην ουρά να περιμένω ψωμί;\nΚάποτε έφτιαξα ένα σιδηρόδρομο, τον έκανα να τρέχει\nΝα τρέχει κόντρα στον χρόνο\nΚάποτε έφτιαξα έναν σιδηρόδρομο, τώρα έχει τελειώσει\nΑδερφέ μου, μήπως έχεις καμιά δεκάρα;\nΚάποτε έχτισα έναν πύργο, ψηλά μέχρι τον ήλιο\nΤούβλα, καρφιά και τσιμέντο\nΚάποτε έχτισα έναν πύργο, τώρα έχει τελειώσει\nΑδερφέ μου, μήπως έχεις μια δεκάρα;\nΑγώνες και αλληλεγγύη\nΣε κάθε κρίση, αναπτύσσονται προφανώς και «ανθρωποφαγικά» φαινόμενα, αλλά σε πολλές περιπτώσεις και υπέροχα παραδείγματα ταξικής αλληλεγγύης.\nΣτις ΗΠΑ του ’20 δεν υπήρχε κανενός είδους «δίχτυ ασφαλείας» για τους φτωχούς και τους ανέργους. Οι διάφορες φιλανθρωπικές δομές ήταν εντελώς αναντίστοιχες με την κατάσταση. Μπροστά λοιπόν στην άρνηση του κράτους να παράσχει βοήθεια, οι άνθρωποι προσπαθούσαν να βοηθήσουν ο ένας τον άλλο. Λαμπρό παράδειγμα οι δάσκαλοι και καθηγητές της Νέας Υόρκης και του Σικάγο, που μάζευαν χρήματα από τους μισθούς τους για να βοηθήσουν τους φτωχούς μαθητές, παρόλο που πολλές φορές καθυστερούσαν πολύ να πληρωθούν και οι ίδιοι.\nΑλλά οι πιο σημαντικές μάχες δόθηκαν στους χώρους εργασίας. Ένας από τους πιο δυναμικούς τομείς ήταν αυτός των εργαζομένων στην αυτοκινητοβιομηχανία. Οι εργαζόμενοι αντιμετώπισαν μαζικές απολύσεις και περικοπές (μόνο στη Ford απολύθηκαν τα 2/3 των εργαζομένων). Αυτό οδήγησε και στις πρώτες κινητοποιήσεις.\nΤον Μάρτη του ’32 στο Ντιτρόιτ, εργαζόμενοι, απολυμένοι και άνεργοι οργάνωσαν μια πορεία προς το εργοστάσιο της Ford που βρισκόταν στις παρυφές της πόλης, που ονομάστηκε «Ford Hunger March». Τα αιτήματα τους ήταν για επαναπρόσληψη των απολυμένων, να δοθούν λεφτά για την υγεία των εργαζομένων, να σταματήσει η ρατσιστική πολιτική προσλήψεων, να σταματήσει η πρακτική να χρησιμοποιεί χαφιέδες η εταιρία, και για το δικαίωμα να φτιαχτούν συνδικάτα. Τα πλακάτ των εργαζομένων έγραφαν «θέλουμε ψωμί, όχι ψίχουλα». Η πορεία χτυπήθηκε με δακρυγόνα, γκλομπ και όπλα από την αστυνομία και τους μπράβους του Φόρντ. 4 εργαζόμενοι έπεσαν νεκροί και ένας ακόμα υπέκυψε μερικούς μήνες αργότερα.\nΑλλά μια γενικευμένη αντίδραση από την πλευρά των εργαζομένων άργησε κάποια χρόνια να έρθει. Όπως εξήγησε ο Τρότσκι, πολλές φορές η πρώτη αντίδραση στο σοκ της κρίσης είναι ένα «πάγωμα» από την πλευρά της εργατικής τάξης. Σε ένα διορατικό κείμενο του ’32 γράφει:\n«Στις ΗΠΑ, την πιο ισχυρή καπιταλιστική χώρα, η παρούσα κρίση αποκάλυψε τις τραγικές κοινωνικές αντιθέσεις. Μετά από μια περίοδο ευημερίας άνευ προηγουμένου, η οποία κατέπληξε όλο τον κόσμο, σαν πυροτέχνημα εκατομμυρίων και δισεκατομμυρίων δολαρίων, ξαφνικά πέρασε σε μια περίοδο ανεργίας εκατομμυρίων ανθρώπων, σε μια περίοδο τρομακτικής φτώχειας, που οδηγεί τους εργαζόμενους στην εξαθλίωση. Τέτοιας τρομακτικής έκτασης κοινωνικές αναταράξεις δεν μπορούν παρά να αφήσουν το στίγμα τους στις πολιτικές εξελίξεις της χώρας. Είναι δύσκολο να προσδιορίσει κανείς τώρα -τουλάχιστον από την στιγμή που βρίσκεται σε κάποια απόσταση- πως θα εξελιχθεί η ριζοσπαστικοποίηση των αμερικάνικων εργατικών μαζών. Μπορούμε να υποθέσουμε πως οι μάζες έχουν πιαστεί απροετοίμαστες από την καταστροφική αυτή κρίση της οικονομίας, έχουν χτυπηθεί και κοκκαλώσει από την ανεργία και τον φόβο της ανεργίας, και δεν είχαν τον χρόνο για να βγάλουν ακόμα και τα πιο βασικά συμπεράσματα σχετικά με την καταστροφή που έχει πέσει πάνω τους. Χρειάζεται χρόνος. Αλλά τα συμπεράσματα θα έρθουν. Η τεράστια οικονομική κρίση, που έχει πάρει ένα κοινωνικό χαρακτήρα, θα μετατραπεί σε κρίση της πολιτικής συνείδησης της αμερικάνικης εργατικής τάξης. Είναι πολύ πιθανό η επαναστατική ριζοσπαστικοποίηση μεγάλων κομματιών της εργατικής τάξης να συμβεί όχι στην περίοδο της πιο βαθιάς ύφεσης, αλλά αντιθέτως, όταν υπάρξει μια επιστροφή σε μια νέα ανάκαμψη».\nΚαι όντως, οι πιο δυναμικοί αγώνες άρχισαν να αναπτύσσονται μετά τα 5 πρώτα χρόνια της ύφεσης, όταν η οικονομία μπήκε ξανά σε τροχιά ανάκαμψης.\nΗ ταξική πάλη ξανά στο προσκήνιο\nΑπό τις αρχές μέχρι τα μέσα του ’34 είχαμε 3 σημαντικές απεργίες:\nΤην απεργία των εργαζομένων στην εταιρία ηλεκτρικών ειδών Autolite στο Τολέδο. Η απεργία κράτησε 5 μέρες με καθημερινές μάχες ανάμεσα στους 10.000 απεργούς και 1.300 άνδρες της Εθνοφρουράς, και άφησε 2 απεργούς νεκρούς και 200 τραυματίες.\nΤην απεργία των οδηγών και εργαζομένων στις μεταφορές στη Μιννεάπολη από το Μάη μέχρι τον Αύγουστο. Οι εργαζόμενοι έκαναν μπλόκα για να σταματήσουν κάθε φορτηγό που μετέφερε προϊόντα προκειμένου να κερδίσουν το δικαίωμα στην συνδικαλιστική οργάνωση. Οι συγκρούσεις με την αστυνομία ήταν συνεχείς, με αποκορύφωμα την «Ματωμένη Παρασκευή» 20 Ιούλη που 2 εργάτες σκοτώθηκαν από σφαίρες της Εθνοφρουράς και 67 τραυματίστηκαν. Την απεργία οργάνωσαν πολύ μεθοδικά και οδήγησαν στην νίκη οι τροτσκιστικές δυνάμεις της περιοχής.\nΤην απεργία των λιμενεργατών της δυτικής ακτής με επίκεντρο το Σαν Φρανσίσκο από το Μάη μέχρι τον Ιούλη. Στην προσπάθεια της η αστυνομία να σπάσει την απεργία σκότωσε 2 απεργούς (ένας εκ των οποίων ο ελληνικής καταγωγής Nick Counderakis, που χρησιμοποιούσε το επίθετο Bordoise). Η καταστολή οδήγησε σε κάλεσμα γενικής απεργίας στο Σαν Φρανσίσκο στην οποία συμμετείχαν 150.000 εργάτες και κράτησε 4 μέρες σταματώντας κάθε δραστηριότητα στην περιοχή. Για να περιορίσουν την απήχηση της απεργίας η αστυνομία και οι εργοδότες χρησιμοποίησαν το σκιάχτρο της «κομμουνιστικής συνομωσίας».\nΌλες αυτές οι εξελίξεις επηρέασαν και διαμόρφωσαν συνολικά την κατάσταση στο εργατικό κίνημα. Έτσι, η πιο συντηρητική Αμερικάνικη Ομοσπονδία Εργασίας (AFL) διασπάστηκε και προέκυψε το πιο μαχητικό Συνέδριο των Εργοστασιακών Οργανώσεων (CIO) που μέσα σε λίγο διάστημα έφτασε να οργανώνει 5 εκατομμύρια εργάτες.\nΟι διεκδικήσεις των εργατών συνεχίστηκαν τα επόμενα χρόνια με σημαντικές στιγμές όπως:\n-Την κατάληψη εργοστασίων της General Motors που ξεκίνησε στα τέλη του ’36 στο Φλιντ για 44 μέρες από 2.000 απεργούς, που έστησαν μέσα το δικό τους σύστημα αυτοοργάνωσης ενώ απέκρουσαν ένοπλη επίθεση του στρατού!\n-Την σκληρή απεργία των μεταλλεργατών σε εταιρίες που δεν δέχτηκαν να υπογράψουν συλλογική σύμβαση με το συνδικάτο τους το ’37, με 67.000 απεργούς, χιλιάδες συλληφθέντες, 18 νεκρούς και εκατοντάδες τραυματίες. Η απεργία κράτησε 5 μήνες αλλά στο τέλος ηττήθηκε.\nΤέλος, ενδιαφέρον έχει η ιστορία του Συνδέσμου για την Αποχή των Αγροτών (FHA) που οργάνωναν μαζική άρνηση πώλησης των προϊόντων τους με το σύνθημα\n«Ας κάνουμε μια αποχή των αγροτών, θα φάμε το σιτάρι το κρέας και τα αυγά μας, και άστους αυτούς να φάνε το χρυσό τους».\nΔιεκδικούσαν καλύτερες τιμές για τα προϊόντα τους. Οργάνωναν επίσης μπλόκα για να σταματήσουν την μεταφορά των αγροτικών προϊόντων, αλλά και δράσεις για να σταματήσουν τις κατασχέσεις των αγροκτημάτων τους. Αυτές ονομάστηκαν «penny auctions» (πλειστηριασμοί της δεκάρας). Όταν μια τράπεζα έβγαζε σε πλειστηριασμό το αγρόκτημα κάποιου υπερχρεωμένου αγρότη μαζευόταν μια μεγάλη ομάδα που έκανε «προσφορές» λίγες δεκάρες, ενώ απέτρεπαν με απειλές και με βία όποιον ήθελε να εκμεταλλευτεί την κατάσταση για να αγοράσει φτηνά τις περιουσίες τους. Έτσι ο πλειστηριασμός έληγε με την τράπεζα να αναγκάζεται να δεχτεί ένα ελάχιστο αντίτιμο και το αγρόκτημα να γυρνάει πίσω στον ιδιοκτήτη του.\nΠροφανώς μια τέτοιου μεγέθους κρίση δεν μπορεί να μην παράξει και πολιτικά αποτελέσματα.\nΑρχικά, το αμερικάνικο κατεστημένο την αντιμετώπισε με την λογική business as usual. Το «αόρατο χέρι της αγοράς» θα επενέβαινε μετά από αυτή την «αναγκαία διόρθωση» της οικονομίας και θα την έβαζε ξανά σε τροχιά ανάπτυξης. Το ότι βέβαια μέσα από αυτή τη «διόρθωση» θα καταστρεφόταν εκατομμύρια ανθρώπινες ζωές δεν τους ενδιέφερε και πολύ.\nΈτσι, ο πρόεδρος Χούβερ αρχικά δεν πήρε κάποια ιδιαίτερα μέτρα περιμένοντας τον ιδιωτικό τομέα να φέρει ξανά την ισορροπία. Τα χρόνια όμως περνούσαν και η κατάσταση πήγαινε από το κακό στο χειρότερο. Αυτό έκανε τον Χούβερ έναν από τους πιο μισητούς προέδρους των ΗΠΑ, και τον οδήγησε να χάσει τις εκλογές του ’32. Οι παραγκουπόλεις με τους ανέργους ονομαζόταν «hoovervilles» (χωριά του Χούβερ) προς τιμήν του, οι εφημερίδες «κουβέρτες του Χούβερ» (γιατί τις χρησιμοποιούσαν οι άστεγοι για να σκεπάζονται) και οι άδειες τσέπες έξω από τα παντελόνια «σημαίες του Χούβερ». Πριν τις εκλογές υπήρχαν αναφορές ότι κάποιοι που έκαναν οτοστόπ κρατούσαν ταμπέλες που έγραφαν «αν δεν με πάρεις θα ψηφίσω Χούβερ». Μέσα σε αυτό το κλίμα κέρδισε πανηγυρικά τις εκλογές ο Φράγκλιν Ρούσβελτ, ο υποψήφιος των Δημοκρατικών. Το προεκλογικό του πρόγραμμα περιλάμβανε υποσχέσεις για μια πιο παρεμβατική πολιτική του κράτους για να αντιμετωπιστεί η Μεγάλη Ύφεση. Μια φράση σε μια από τις ομιλίες του, για την ανάγκη ενός «New Deal» (μιας «νέας συμφωνίας» ή ενός «νέου -κοινωνικού- συμβολαίου» θα μείνει στην ιστορία και θα χαρακτηρίσει την επόμενη δεκαετία από την εκλογή του.\nΔιαβάστε τις επόμενες μέρες στο xekinima.org το 2ο μέρος του άρθρου για το New Deal, τις κεϋνσιανές πολιτικές και τις αναλογίες/διαφορές με το σήμερα\nΕπόμενο άρθροΧ. ΚΕΦΑΛΗΣ: Οι εξεγέρσεις στις ΗΠΑ και η επαναστατική, κομμουνιστική Αριστερά


Ο συμβολισμός της Εβδομάδας των Παθών - Ιερός Ναός Αγίας Ειρήνης Χρυσοβαλάντου\nHome / Unlabelled / Ο συμβολισμός της Εβδομάδας των Παθών\nH Μεγάλη Εβδομάδα ξημερώνει και όλες αυτές τις ημέρες μέχρι την Ανάσταση τα συναισθήματα είναι διαφορετικά και γεμάτα αντιφάσεις. Η εβδομάδα της πορείας του Χριστού προς το Γολγοθά και στη συνέχεια προς την Ανάσταση... Όλη αυτή η διαδρομή ταυτίζεται και με την πορεία του ανθρώπου. Οι ημέρες αυτές είναι οι ημέρες των δωρεών και της σωτηρίας μας. Από την μια έχουμε την προσφορά του Θεού που γίνεται άνθρωπος και ταπεινώνεται για τη σωτηρία μας, κι από την άλλη υπάρχει ο άνθρωπος που είναι οδοιπόρος, σταυροφόρος σηκώνοντας τον σταυρό που αντέχει. Η διδασκαλία του Χριστού μας δείχνει πως ο άνθρωπος έχει το δώρο του Θεού που είναι η ζωή. Όμως έχει και μια υποχρέωση, να προσφέρει.\nΤο "κατ' εικόνα" είναι το Θείο δώρο, αυτά τα χαρίσματα που μας έδωσε ο Θεός. Αυτό είναι που υπογραμμίζει και κάνει ξεχωριστή την ανθρώπινη φύση, χάρη της οποίας ο Θεός θυσιάστηκε και αναστήθηκε. συμβολισμός Μ.Εβδομάδα Γολγοθάς Ανάσταση Χριστός\nΤυχαία δε θεωρούνται και άλλα γεγονότα. Όπως ότι το Πάσχα γιορτάζεται την Άνοιξη, εποχή που έχουμε και την ανάσταση της φύσης μετά το χειμώνα. Δεν είναι επίσης τυχαίο ότι η εορτή του ΠΑΣΧΑ είναι κινητή εορτή διότι συμβολίζει την κίνηση του ανθρώπου από τη γη προς τα "πάνω", εν αντιθέσει με τα Χριστούγεννα που είναι σταθερή εορτή και ο Χριστός κατεβαίνει από τον ουρανό προς τη γη.\nΗ Εκκλησία, τη Μ. Δευτέρα, μνημονεύει πολλά γεγονότα μεταξύ αυτών το πρόσωπο του Ιωσήφ του Παγκάλου καθώς από όλους τους άνδρες της Καινής Διαθήκης ο Ιωσήφ εικονίζει το πρόσωπο του Θεανθρώπου ενώ υπάρχουν και παραλληλισμοί στους βίους τους. Την ίδια ημέρα όμως μνημονεύεται και το θαύμα της «Ξηρανθείσης Συκής». Ο Κύριος στο δρόμο προς την Ιερουσαλήμ σε ένα σημείο είδε μια συκιά και θέλησε να φάει ένα σύκο, επειδή πεινούσε. Το δέντρο, παρά το γεγονός ότι ήταν πλούσιο στο φύλλωμα του, δεν είχε πάνω σύκα. Τότε την καταράστηκε λόγω ακαρπίας και ξεράθηκε. Οι μαθητές του έμειναν κατάπληκτοι και τον ρώτησαν γιατί το έκανε αυτό.συμβολισμός Μ.Εβδομάδα Γολγοθάς Ανάσταση Χριστός Η πράξη αυτή έχει έναν συμβολισμό. Η συκιά συμβολίζει την ανθρώπινη φύση. Ο κάθε άνθρωπος έχει έναν προορισμό. Αν δεν προσφέρει στη ζωή του κάποια στιγμή θα του ζητηθεί ο λόγος. Σε αυτό το σημείο υπογραμμίζεται η ευθύνη που πρέπει να έχει ο κάθε άνθρωπος στη ζωή του.\nΠρέπει να σημειωθεί ότι από την Κυριακή των Βαΐων μέχρι και την Μεγάλη Τρίτη ψάλλεται η ακολουθία του Νυμφίου. Εκείνη την ημέρα ψάλλεται και το τροπάριο της Κασσιανής. Στην ακολουθία του Νυμφίου έχουμε τον πνευματικό γάμο του Χριστού με την Εκκλησία δηλαδή με όλους τους πιστούς. Σε αυτό το σημείο αναφέρεται η προσφορά του Χριστού στην ανθρωπότητα και μακαρίζονται όσοι είναι έτοιμοι να Τον υποδεχθούν.\nΤη Μ. Τρίτη έχουμε την παραβολή των δέκα παρθένων, η παραβολή των ταλάντων και η τελική κρίση ενώ ψάλλεται και το τροπάριο της Κασσιανής. Η παραβολή των δέκα παρθένων και η τελική κρίση (η Δευτέρα Παρουσία) έχουν καταγραφεί ως τις τελευταίες διδασκαλίες του Θεανθρώπου. Η παραβολή των ταλάντων έχει ιδιαίτερη σημασία επίσης. Κάθε άνθρωπος έχει διάφορα χαρίσματα άλλος πολλά και άλλος λίγα. Δεν έχει σημασία αν έχεις πολλά τάλαντα αλλά να τα χρησιμοποιείς. Ο Άγιος Χρυσόστομος, μάλιστα, με αφορμή αυτήν την παραβολή αναφέρει ότι όλοι οι άνθρωποι έχουν ένα εκλεκτό χάρισμα που είναι η γλώσσα. συμβολισμός Μ.Εβδομάδα Γολγοθάς Ανάσταση Χριστός Όταν δεις ένα συνάνθρωπο σου πρέπει να του πεις έναν καλό λόγο. Με αυτόν τον απλό τρόπο θα τον κάνεις να νιώσει καλύτερα, δεν πρέπει να αφήνουμε να βγαίνουν από το στόμα μας λόγια πικρά που μπορεί να στεναχωρήσουν τους συνανθρώπους μας. Όσον αφορά στο τροπάριο της Κασσιανής πολλοί θεωρούν ότι η Κασσιανή ήταν μια αμαρτωλή γυναίκα, αυτό όμως είναι λάθος. Η Κασσιανή προοριζόταν να γίνει βασίλισσα, σύζυγος του Θεοφίλου. Ο Θεόφιλος της είπε «εκ γυναικός ερρύει τα φαύλα» και αυτή απάντησε «εκ γυναικός πηγάζει τα κρείττω» αυτός προσβλήθηκε και πήρε τη Θεοδώρα. Τότε η Κασσιανή έγινε μοναχή και υμνογράφος και έγραψε τον γνωστό ύμνο "η εν πολλαίς αμαρτίαις περιπεσούσα γυνή".\nΗ Μ. Τετάρτη αναφέρεται στην αμαρτωλή γυναίκα, την προδοσία του Ιούδα, τη τελετή του νιπτήρος, το Μυστικό Δείπνο. Την Μεγάλη Τετάρτη ο Κύριος βρισκόταν στο σπίτι του Φαρισαίου στα Ιεροσόλυμα. Εκεί υπήρχε μια γυναίκα αμαρτωλή, γνωστή στην πόλη. Η γυναίκα αυτή παρά τις δυσκολίες της εποχής και το γεγονός ότι ήταν αμαρτωλή κατάφερε να εισχωρήσει στο σπίτι και να πλησιάσει το Χριστό. Μόλις τον αντίκρισε άρχισε να κλαίει. Τα δάκρυα της έραιναν τα πόδια του Θεανθρώπου και τα μαλλιά της τα σκούπιζαν. Όλο αυτό το σκηνικό και οι πράξεις δείχνουν την πραγματική μεταμέλεια. Αυτή την ημέρα όμως γίνεται και η προδοσία του Ιούδα καθώς ο ίδιος θα ενημερώσει τους Εβραίους για την πράξη που θα κάνει ζητώντας τα 30 αργύρια. Σε αυτό το σημείο υπάρχει και η μεγάλη αντίθεση. Από την μια η αμαρτωλή γυναίκα πλησιάζει το Χριστό και γίνεται Αγία. Και από την άλλη ο μαθητής του Χριστού ακολουθεί το δρόμο της προδοσίας. Το βράδυ της Μεγάλης Τετάρτης λέγεται και η ακολουθία του νιπτήρος που είναι όμως ο όρθρος της Μεγάλης Πέμπτης. Είναι μια τελετή που γίνεται για ανάμνηση της πλύσης των ποδιών των μαθητών από το Χριστό ως έμπρακτη διδασκαλία της ταπείνωσης. Είναι η μεγάλη ώρα του Μυστικού Δείπνου, της τελευταίας διδασκαλίας του Ιησού, της προδοσίας. Το Θείο δράμα βρίσκεται προς την κορύφωση του τη Μεγάλη Πέμπτη. Ο Κύριος έχοντας προδοθεί και γνωρίζοντας τι πρόκειται να συμβεί θα προσευχηθεί σαν Θεός και σαν άνθρωπος. Θα νιώσει την αγωνία και θα υποφέρει με την ανθρώπινη του φύση. Λέγεται ότι εκεί που προσευχήθηκε για τελευταία φορά ο Χριστός στη Γεσθημανή ήταν ένα περιβάλλον πολύ οικείο καθώς ανήκε στην περιουσία της Μητέρας του. Ο Θεάνθρωπος θα συλληφθεί, θα ταπεινωθεί και θα σηκώσει το σταυρό του μαρτυρίου. Νωρίτερα θα δικαστεί στην πιο άδικη δίκη όλων των αιώνων. Ο Χριστός θα οδηγηθεί στο Γολγοθά. Η παράδοση λέει ότι σε αυτό το σημείο ενταφιάστηκε ο Αδάμ. Είναι μεγάλες στιγμές κατάνυξης.συμβολισμός Μ.Εβδομάδα Γολγοθάς Ανάσταση Χριστός Το πρωί της Μεγάλης Πέμπτης τελείται η Θεία Λειτουργία του Μεγάλου Βασιλείου και στο τέλος οι πιστοί μεταλαμβάνουν της Αγίας Κοινωνίας.\nΤο βράδυ της Μεγάλης Πέμπτης ψάλλεται η ακολουθία των Παθών (12 ευαγγέλια όπου εξιστορείται το Πάθος με κορύφωση τη Σταύρωση). Τη νύχτα πριν από τη Μεγάλη Παρασκευή ο Χριστός σταυρώνεται. Ημέρα Παρασκευή πλάστηκε ο άνθρωπος και ημέρα Παρασκευή οι πρωτόπλαστοι παρέβησαν την εντολή. Στις τρεις η ώρα το μεσημέρι ο Χριστός παραδίδει το πνεύμα του λέγοντας ΤΕΤΕΛΕΣΤΑΙ. Την ώρα αυτή οι Εβραίοι έσφαζαν τον αμνό για το Πάσχα. Την ημέρα αυτή γίνονται φοβερά γεγονότα. Η γη σείεται, ο ουρανός σκοτεινιάζει οι νεκροί ανασταίνονται. συμβολισμός Μ.Εβδομάδα Γολγοθάς Ανάσταση Χριστός Το καταπέτασμα του Ναού του Σολομώντος σκίστηκε στα δύο. Μέχρι κι ο διάβολος φοβήθηκε γι’αυτό δεν πήγε προς τον Άδη αλλά προς τα "πάνω". Είναι η πιο θλιβερή ημέρα η οποία καταδεικνύει και την αχαριστία του ανθρώπου. Στην Eκκλησία ψάλλεται η ακολουθία των Ωρών, γίνεται η περιφορά του Επιταφίου και ακολουθεί ο Επιτάφιος Θρήνος.\nΤο Μ. Σάββατο οι μυροφόρες αντικρίζουν άδειο το τάφο του Χριστού και τρέχουν για να διαδώσουν το νέο. Το πρωί ψάλλεται η λειτουργία του Μ. Βασιλείου. Η Ανάσταση εορτάζεται βράδυ καθώς βράδυ διαδόθηκε και το ευχάριστο νέο της Ανάστασης. Είναι η ώρα για την ακολουθία της Παννυχίδας (αγρυπνία) ενώ ακολουθεί η τελετή της Ανάστασης.\nΟ συμβολισμός της Εβδομάδας των Παθών Reviewed by Unknown on 12:17 π.μ. Rating: 5


Ερωτικός οδηγός των ζωδίων! Προσοχή... - BeU.com.cy\nΕρωτικός οδηγός των ζωδίων! Προσοχή…\nBeU December 11, 2014\nΠοιος είναι άπιστος; Ποιος ζηλεύει; Ποιος γκρινιάζει;Γνωρίζεις κάποιον και είναι θέμα χρόνου να κάνεις και την ερώτηση “τι ζώδιο είσαι;”…\nPrevious ArticleΤα πιο λαμπερά νέα μακιγιάζ για την παραμονή των Χριστουγέννων\nNext ArticleBeauty Tips by SHISEIDO: Future Solution LX


Δρομοι Της Οργης - Ελληνικη λογοτεχνια (BKS.0007743)\nΑρχική > Βιβλία > Πεζογραφία > ΔΡΟΜΟΙ ΤΗΣ ΟΡΓΗΣ\nΗ ζωή είναι περισσότερο από ένα μεγάλο θέατρο, από μια μεγάλη περιπέτεια, είναι ακόμη πιο πολύ κι από ένα συνταραχτικό ταξίδι, ή ένα μαγευτικό όνειρο! Η ζωή είναι μια συντριπτική συνέχεια!...Είναι ένα φοβερό Πριν, ένα μοναδικό Τώρα, και ένα απλησίαστο Αύριο...\nΟ ήρωας Φρίξος -ένας «απαράδεχτα» τολμηρός, απαράδεχτα συναισθηματικός και απαράδεχτα πρωτότυπος άνθρωπος- το πιστεύει! Το διαλαλεί - κοιτάζοντας κατάματα τις ανελεύθερες, φθαρμένες και περιχαρακωμένες προσωπικότητες του καιρού του και το πραγματώνει κάθε μέρα, συμπαρασύροντας στον κόσμο του και όλον τον άλλον κόσμο μαζί!\nΠοιος θ' αντέξει ως το τέλος για ν' αλλάξει την ουσία του; Αυτό είναι το επιταχτικό στοίχημα...\nΔΡΟΜΟΙ ΤΗΣ ΟΡΓΗΣ (BKS.0007743)\nΔΡΟΜΟΙ ΤΗΣ ΟΡΓΗΣ BKS.0007743 ΣΙΜΙΤΖΗΣ ΑΝΤΩΝΗΣ ΣΙΜΙΤΖΗΣ ΑΝΤΩΝΗΣ ΕΛΛΗΝΙΚΗ ΛΟΓΟΤΕΧΝΙΑ ΔΡΟΜΟΙ ΤΗΣ ΟΡΓΗΣ


Tablet Archos T101x 10'' 4G 2GB 32gb - Tablets (PER.921026)\nΑρχική > Υπολογιστές > Tablets > TABLET ARCHOS T101X 10'' 4G 2GB 32GB\nΤο ARCHOS T101x 4G είναι για οποιονδήποτε εκεί έξω: είτε χρειάζεστε ένα στιβαρό tablet για υπαίθρια εργασία, είτε απλά χρειάζεστε ένα tablet για καθημερινή χρήση.\nΗ οθόνη 10.1'' IPS HD στο ARCHOS T101x 4G θα σας επιτρέψει να απολαύσετε πλήρως όλο το περιεχόμενο πολυμέσων σας, ακόμα και όταν βρίσκεστε σε εξωτερικούς χώρους και από ευρείες γωνίες θέασης.\nΩς συσκευή πιστοποιημένη από την Google, το ARCHOS T101x 4G σας παρέχει πρόσβαση σε εκατομμύρια εφαρμογές, παιχνίδια και βιβλία μέσω του βελτιστοποιημένου Google Play Store. Με το Android 10, ανακαλύψτε νέους τρόπους για να ελέγξετε το απόρρητό σας και να εξατομικεύσετε το tablet σας. Το Android προσαρμόζεται στις ανάγκες σας.\nΧάρη στον τετραπύρηνο επεξεργαστή του, το ARCHOS T101x 4G επιτυγχάνει υψηλές επιδόσεις σε συνδυασμό με χαμηλή κατανάλωση ενέργειας. Επιπλέον, διαθέτει 2 GB μνήμης RAM, χώρο αποθήκευσης 32 GB, επεκτάσιμο με κάρτα microSD, καθώς και WiFi, μονάδα GPS, USB Type-C και μπαταρία 8000mAh.\nΟθόνη: Πολλαπλής αφής 10.1" IPS HD με ανάλυση 1280 x 800.\nΕπεξεργαστής: Mediatek MT8765 Quad core στα 1.28 GHz, Cortex A53.\nΚάρτα γραφικών: MG8XE1PPC στα 450 MHz.\nWebcam: 5 MP (πίσω), 2.0 MP (εμπρός).\nΣυνδεσιμότητα: 1 x USB 2.0 (type-C) (με δυνατότητα OTG), 1 x 3.5 mm audio jack, 1 x micro SD (έως 128 GB), 1 x nano-Sim.\nΑσύρματη επικοινωνία: Wi-Fi (802.11 b/g/n), Bluetooth 4.0, 4G/LTE (data only).\nΠρόσθετα χαρακτηριστικά: Ενσωματωμένα ηχεία, μικρόφωνο, GPS, G-Sensor, Accelerometer .\nΜπαταρία: Li-Ion 8000 mAH.\nΔιαστάσεις: 265.4 x 181 x 13.4 mm.\nΛειτουργικό: Android 10 με Google Play Store.\nTABLET ARCHOS T101X 10'' 4G 2GB 32GB (PER.921026)\n• Οθόνη: Πολλαπλής αφής 10.1" IPS HD με ανάλυση 1280 x 800.\n• Επεξεργαστής: Mediatek MT8765 Quad core στα 1.28 GHz, Cortex A53.\n• Κάρτα γραφικών: MG8XE1PPC στα 450 MHz.\n• Webcam: 5 MP (πίσω), 2.0 MP (εμπρός).\n• Συνδεσιμότητα: 1 x USB 2.0 (type-C) (με δυνατότητα OTG), 1 x 3.5 mm audio jack, 1 x micro SD (έως 128 GB), 1 x nano-Sim.\n• Ασύρματη επικοινωνία: Wi-Fi (802.11 b/g/n), Bluetooth 4.0, 4G/LTE (data only).\n• Πρόσθετα χαρακτηριστικά: Ενσωματωμένα ηχεία, μικρόφωνο, GPS, G-Sensor, Accelerometer .\n• Μπαταρία: Li-Ion 8000 mAH.\n• Διαστάσεις: 265.4 x 181 x 13.4 mm.\n• Λειτουργικό: Android 10 με Google Play Store.\nTABLET ARCHOS T101X 10'' 4G 2GB 32GB PER.921026 PER.921026 ARCHOS ARCHOS TABLETS Κατηγορία: TABLETS •ARCHOS στην κατηγορία TABLETS Στιβαρό tablet Το ARCHOS T101x 4G είναι για οποιονδήποτε εκεί έξω: είτε χρειάζεστε ένα στιβαρό tablet για υπαίθρια εργασία, είτε απλά χρειάζεστε ένα tablet για καθημερινή χρήση.Μια εκπληκτική οθόνη Η οθόνη 10.1'' IPS HD στο ARCHOS T101x 4G θα σας επιτρέψει να απολαύσετε πλήρως όλο το περιεχόμενο πολυμέσων σας, ακόμα και όταν βρίσκεστε σε εξωτερικούς χώρους και από ευρείες γωνίες θέασης.Φτιαγμένο για εσάς Ως συσκευή πιστοποιημένη από την Google, το ARCHOS T101x 4G σας παρέχει πρόσβαση σε εκατομμύρια εφαρμογές, παιχνίδια και βιβλία μέσω του βελτιστοποιημένου Google Play Store. Με το Android 10, ανακαλύψτε νέους τρόπους για να ελέγξετε το απόρρητό σας και να εξατομικεύσετε το tablet σας. Το Android προσαρμόζεται στις ανάγκες σας.Καλά ισορροπημένο Χάρη στον τετραπύρηνο επεξεργαστή του, το ARCHOS T101x 4G επιτυγχάνει υψηλές επιδόσεις σε συνδυασμό με χαμηλή κατανάλωση ενέργειας. Επιπλέον, διαθέτει 2 GB μνήμης RAM, χώρο αποθήκευσης 32 GB, επεκτάσιμο με κάρτα microSD, καθώς και WiFi, μονάδα GPS, USB Type-C και μπαταρία 8000mAh. • Οθόνη: Πολλαπλής αφής 10.1" IPS HD με ανάλυση 1280 x 800.• Επεξεργαστής: Mediatek MT8765 Quad core στα 1.28 GHz, Cortex A53.• Κάρτα γραφικών: MG8XE1PPC στα 450 MHz.• Μνήμη: 2 GB RAM.• Χωρητικότητα: 32 GB ROM.• Webcam: 5 MP (πίσω), 2.0 MP (εμπρός).• Συνδεσιμότητα: 1 x USB 2.0 (type-C) (με δυνατότητα OTG), 1 x 3.5 mm audio jack, 1 x micro SD (έως 128 GB), 1 x nano-Sim.• Ασύρματη επικοινωνία: Wi-Fi (802.11 b/g/n), Bluetooth 4.0, 4G/LTE (data only).• Πρόσθετα χαρακτηριστικά: Ενσωματωμένα ηχεία, μικρόφωνο, GPS, G-Sensor, Accelerometer .• Μπαταρία: Li-Ion 8000 mAH.• Διαστάσεις: 265.4 x 181 x 13.4 mm.• Βάρος: 600 γραμμάρια.• Χρώμα: Μαύρο.• Λειτουργικό: Android 10 με Google Play Store.• Εγγύηση: 2 χρόνια. DOA 7 ημερών TABLET ARCHOS T101X 10'' 4G 2GB 32GB


Η κυβέρνηση κινείται λάθος | Οικονομία - Ειδήσεις NewsIt.gr\nΗ κυβέρνηση κινείται λάθος\nΤελευταία ενημέρωση: 09.04.2010 | 20:58\nΠρώτη δημοσίευση: 09.04.2010 | 20:58 Ανήμερα της 25ης Μαρτίου ο Πρωθυπουργός έστειλε από τις Βρυξέλλες μήνυμα Εθνικής Παλιγγενεσίας στην οικονομία.\nΑνήμερα της 25ης Μαρτίου ο Πρωθυπουργός έστειλε από τις Βρυξέλλες μήνυμα Εθνικής Παλιγγενεσίας στην οικονομία. Λάθος έκανε φρικτό και μακάρι να μην έγινε επίτηδες. Ευρωπαϊκή επιτυχία συνετελέσθη τότε, Ελληνική καμία.\nΗ Ευρωπαϊκή Ένωση και η Ευρωζώνη κυρίως, εκείνη την ημέρα έβλαψαν τα αμορτισέρ (αναγνώριση ελληνικών ομολόγων ανεξαρτήτως αξιολόγησης από την Ε.Κ.Τ, μηχανισμό Δ.Ν.Τ για επικουρία Ελλάδας σε περίπτωση αδυναμίας δανεισμού) για να απομονώσουν ή να μειώσουν στο μέγιστο τους ευρωπαικούς κραδασμούς από τις σημερινές ελληνικές και αύριο ιταλικές και ισπανικές οικονομικές βουτιές.\nΥιοθετώντας αυτή τη πολιτική και ξεκαθαρίζοντας πως δεν επιδοτούν τα επιτόκια δανεισμού της κάθε χώρας, οι Ευρωπαίοι ηγέτες απομόνωσαν το ελληνικό από το ευρωπαικό πρόβλημα, έκοψαν τον ομφάλιο λώρο διασύνδεσης. Οι Ευρωπαίοι πέτυχαν, εμείς που θέλαμε να διεθνοποιήσουμε το θέμα μας αποτύχαμε. Αυτή είναι η πραγματικότητα.\nΕίναι λοιπόν φυσικό μετά από αυτό οι διεθνείς οίκοι αξιολόγησης να συνεχίσουν να κάνουν τη δουλειά τους, όσες ενστάσεις και να υπάρχουν για το πώς το κάνουν. Στην ουσία οι υποβαθμίσεις της Ελλάδας δικαιολογούν τα επιτόκια δανεισμού του 6%. Την ώρα που η Fitch υποβαθμίζει την Ελλάδα, το ευρώ ανεβαίνει έναντι του δολλαρίου! Το είπαμε, άλλο Ευρώ, άλλο Ευρώπη, άλλο πια Ελλάδα.\nΤα επιτόκια δανεισμού δεν πρόκειται να πέσουν αν η οικονομία δεν δείξει σημεία ανάκαμψης. Δεν είναι τίποτα διαφορετικό από αυτό που γινόταν κάποτε με την ισοτιμία μάρκου-δραχμής. Το μάρκο από 8δρχ έφτασε στις 64 σε 14 μήνες. Τώρα που τα εθνικά νομίσματα αντικαταστάθηκαν από το Ευρώ, οι υπαρκτές διαφορές στις πραγματικές οικονομίες εκφράζονται από τα επιτόκια δανεισμού. Τόσο απλά.\nΆρα είναι λάθος στόχος , λάθος επικοινωνία, λάθος πολιτική το να μιλάμε για δήθεν αγώνα να πέσουν, με καλά λόγια του Τρισέ ή Σαρκοζί τα επιτόκια. Την οικονομία, την γρήγορη εφαρμογή των μέτρων, άνοιγμα των κλειστών επαγγελμάτων, τη γραφειοκρατεία, την φοροδιαφυγή, την ανάπτυξη, αυτά θέλουν να ακούσουν και κυρίως να δουν οι αγορές. Αυτά απαιτούμε κι εμείς δηλαδή οι φορολογούμενοι των οποίων οι κόποι δεν πρέπει να πάνε χαμένοι.\nΤο να συζητάμε για τις αξιολογήσεις και τη δήθεν αδικία, μοιάζει σαν να ασχολούμαστε με τους βαθμούς ενός κακού μαθητή και όχι με το πώς θα μάθει γράμματα. Η κυβέρνηση κινείται λάθος, όχι ο Φιτς. Πέτρος Φιλίππου Πέτρος Φιλίππου\tTags: ΒΡΥΞΕΛΛΕΣ


pireastime.gr - Στ. Θεοδωράκης: «Η χώρα έχει ανάγκη από μεγάλες συμμαχίες»\nΠολιτική Στ. Θεοδωράκης: «Η χώρα έχει ανάγκη από μεγάλες συμμαχίες»\nΔευτέρα, 26 Ιανουαρίου 2015 00:53\nΣτ. Θεοδωράκης: «Η χώρα έχει ανάγκη από μεγάλες συμμαχίες»\nΑπό τα γραφεία του Ποταμιού σχολίασε ο Σταύρος Θεοδωράκης το εκλογικό αποτέλεσμα. Ο Θεοδωράκης δήλωσε ικανοποιημένος για το γεγονός ότι έπειτα από 300 ημέρες το κόμμα του «είναι η τρίτη δημοκρατική δύναμη της χώρας», ενώ συμπλήρωσε: ότι «η χώρα έχει ανάγκη από μεγάλες συμμαχίες».\nΤο Ποτάμι θα είναι εδώ για την Δικαιοσύνη, την Εργασία, την Παιδεία».\n26/01/2015 10:50 - Τα πρωτοσέλιδα στα διεθνή ΜΜΕ μετά τη νίκη του ΣΥΡΙΖΑ\n26/01/2015 10:30 - Εκτός Βουλής κορυφαία στελέχη και πρώην υπουργοί\n26/01/2015 10:20 - Η δωδεκάδα των βουλευτών Επικρατείας στη νέα Βουλή\n26/01/2015 10:15 - Μεγάλη νίκη ΣΥΡΙΖΑ, χωρίς αυτοδυναμία\n25/01/2015 23:19 - Φ. Κουβέλης: «Στηρίζουμε την προοδευτική διακυβέρνηση»


Ποιοί είμαστε | Μεσιτικό Γραφείο Οικία\nΓιατί να επιλέξετε την ΟΙΚΙΑ Real Estate ως συνεργάτη σας στην\nΗ αγορά ακινήτων είναι ένας από τους πιο απαιτητικούς και ανταγωνιστικούς κλάδους της οικονομίας, καθότι συνδέεται άμεσα με όλους τους παραγωγικούς τομείς. Στην ΟΙΚΙΑ REAL ESTATE, με υπευθυνότητα, γνώση και αξιοπιστία, τις νέες τεχνολογίες και τις σύγχρονες εξελίξεις στον κτηματομεσιτικό κλάδο, παρέχουμε ολοκληρωμένες υψηλού επιπέδου υπηρεσίες.\nΟι υπηρεσίες μας είναι εξατομικευμένες και προσαρμόζονται για να καλύψουν τις ανάγκες του κάθε πελάτη που μας εμπιστεύεται το ακίνητο ή την αναζήτησή του. Σκοπός μας είναι με την δουλειά μας να δημιουργούμε προστιθέμενη αξία για κάθε πελάτη. Κάθε συναλλαγή, σε εμάς έχει αξία!\nΟι υπηρεσίες μας είναι εξατομικευμένες και προσαρμόζονται για να καλύψουν τις ανάγκες του κάθε πελάτη που μας εμπιστεύεται το ακίνητο ή τν αναζήτησή του. Σκοπός μας είναι με την δουλειά μας να δημιουργούμε προστιθέμενη αξία για κάθε πελάτη. Κάθε συναλλαγή, σε εμάς έχει αξία!!!\nΑν είστε ιδιοκτήτης ακινήτου, στην ΟΙΚΙΑ REAL ESTATE θα βρείτε έμπειρους ανθρώπους, που βρίσκονται δίπλα σας σε κάθε βήμα της πώλησης ή της εκμίσθωσης του ακινήτου σας. Φροντίζουμε:\nΓια την σωστή αξιολόγηση και εκτίμηση του ακινήτου.\nΓια την ολοκληρωμένη, εξατομικευμένη και στοχευμένη προώθηση του ακινήτου. Λαμβάνοντας υπόψιν τις ιδιαιτερότητες του κάθε ακινήτου, καθώς και τις ανάγκες του πελάτη, εκπονούμε εξειδικευμένο πλάνο marketing-management για κάθε ακίνητο που λαμβάνουμε αποκλειστικά.\nΓια την ορθή διαχείριση των ενδιαφερομένων αγοραστών ή μισθωτών. Ιδιαίτερα σημαντικό για τους εκμισθωτές ακινήτων.\nΓια την έγκαιρη ενημέρωση για καθετί που μπορεί να επηρεάσει την πώληση ή την εκμίσθωση του ακινήτου σας.\nΓια την σωστή παρουσίαση του ακινήτου σας, με προτάσεις ώστε να γίνει περισσότερο ελκυστικό στους υποψήφιους αγοραστές / μισθωτές.\nΓια την βήμα προς βήμα παρακολούθηση της διαδικασίας μέχρι την τελική υπογραφή του συμβολαίου.\nΓια τους ενδιαφερόμενους αγοραστές ή μισθωτές, φροντίζουμε:\nΝα αξιολογήσουμε σωστά τις ανάγκες σας.\nΝα αναζητήσουμε και να σας προτείνουμε τα καταλληλότερα για εσάς ακίνητα.\nΝα προτείνουμε χρηματοδοτικές λύσεις.\nΝα σας εξηγήσουμε την διαδικασία αγοραπωλησίας ή ενοικίασης ακινήτου και να σας υποστηρίζουμε σε κάθε βήμα.\nΝα συνεχίσουμε να παρέχουμε κάθε υποστήριξη, συμβουλευτική και διευκόλυνση και μετά την υπογραφή του συμβολαίου.\nΝα προτείνουμε τρόπους επωφελούς αξιοποιήσης των ακινήτων.\nΣτην ΟΙΚΙΑ REAL ESTATE χτίζουμε σχέσεις εμπιστοσύνης. Οι καλύτεροι συνεργάτες μας είναι οι ευχαριστημένοι πελάτες μας!!!


Η πανδημία «φέρνει» νέα προγράμματα απασχόλησης από τον ΟΑΕΔ - ΕΝΔΙΣΥ\nΗ πανδημία «φέρνει» νέα προγράμματα απασχόλησης από τον ΟΑΕΔ\nΗ πανδημία έχει δημιουργήσει ορδές ανέργων. Η υγειονομική κρίση, έφερε μαζί της και την οικονομική. Στον ΟΑΕΔ φαίνεται ότι έχουν αντιληφθεί το μέγεθος του προβλήματος. Επιδιώκουν, λοιπόν, με στοχευμένες δράσεις να πετύχουν όσο είναι εφικτό, τον περιορισμό των ανέργων.\nΣτην «πρώτη γραμμή» των προγραμμάτων που προετοιμάζονται είναι εκείνο που αφορά τους εποχικά απασχολούμενους από τον κλάδο του τουρισμού. Έναν κλάδο που υπέστη βαρύ πλήγμα το φετινό καλοκαίρι, ελέω κορονοϊού. Το νέο πρόγραμμα θα προβλέπει κατάρτιση με τη χορήγηση ενός επιδόματος (εκπαιδευτικού χαρακτήρα), στα επίπεδα των 700 ευρώ\nΉδη το δίμηνο του Ιουνίου-Ιουλίου, τέθηκαν σε ισχύ εννέα προγράμματα για περίπου 73.000 θέσεις εργασίας. Έπονται άλλα δέκα με στόχο άλλες 57.000 θέσεις. Έτσι, συνολικά ο ΟΑΕΔ θα «τρέξει» 19 προγράμματα με το συνολικό κονδύλι να υπερβαίνει το 1,13 δισ. ευρώ έως το τέλος της χρονιάς.\nΑς δούμε, συνοπτικά, ποια είναι τα άλλα εννέα προγράμματα, εκτός από εκείνο που απευθύνεται στον κλάδο του τουρισμού, που ετοιμάζονται για το αμέσως επόμενο χρονικό διάστημα:\nΚατάρτιση και απασχόληση ανέργων σε ειδικότητες υψηλής ζήτησης. Το πρόγραμμα θα επιχορηγεί με έως 475 ευρώ μηνιαίως για 8 μήνες το 50% του μισθολογικού και μη μισθολογικού κόστους για την κατάρτιση και πρόσληψη 4.500 ανέργων ηλικίας 18-29 ετών σε ιδιωτικές επιχειρήσεις.\nΑπασχόληση ανέργων ηλικίας 30 ετών και άνω στις λιγότερο ανεπτυγμένες περιφέρειες της χώρας. Το πρόγραμμα θα επιχορηγεί με έως 700 ευρώ μηνιαίως για 12 μήνες το 75% του μισθολογικού και μη μισθολογικού κόστους για την πρόσληψη 7.000 μακροχρόνια ανέργων 30 ετών και άνω σε ιδιωτικές επιχειρήσεις της Ανατολικής Μακεδονίας, Θράκης, Κεντρικής Μακεδονίας, Ηπείρου, Θεσσαλίας και ∆υτικής Ελλάδας.\nΠροηγούμενο άρθροΆνω-κάτω στο υπουργείο Εργασίας με το… Δώρο Πάσχα!\nΕπόμενο άρθροΑυτές είναι οι κατηγορίες των συνταξιούχων που «κερδίζουν» τα αναδρομικά


Αποδεσμεύσεων συνέχεια για τους Μπλέιζερς - Onsports.gr\nΓιάννης Ασκούνης\t16 Μαρτίου 2012, 01:51\nΑποδεσμεύσεων συνέχεια για τους Μπλέιζερς\nΞεκίνησαν άμεσα οι διαδικασίες αποδέσμευσης του Σόουν Ουίλιαμς, ενώ επανήλθε στο προσκήνιο η περίπτωση του Γκρεγκ Όντεν.\nΑναφορικά με τον 26χρονο φόργουρντ, ο οποίος αποκτήθηκε την τελευταία ημέρα των ανταλλαγών, είναι φανερό πως οι Μπλέιζερς δεν τον χρειάζονται. Για αυτό προσπαθούν ήδη να εξαγοράσουν το υπόλοιπο συμβόλαιο του Σόουν Ουίλιαμς και να τον αφήσουν ελεύθερο. Άλλωστε θα χάσει την υπόλοιπη χρονιά λόγω τραυματισμού.\nΚανονικά θα συνεχίσει στην ομάδα του Πόρτλαντ ο Τούρκος σέντερ, Μεχμέτ Οκούρ, που αποτέλεσε το έτερο αντάλλαγμα για τον Τζέραλντ Ουάλας. Μίας και ο λόγος για «πεντάρια», ένας άλλος σέντερ, ο Γκρεγκ Όντεν, ενδέχεται να μείνει ελεύθερος εντός των επόμενων ωρών. Τουλάχιστον έχει αρχίσει σχετική προσπάθεια των Μπλέιζερς, οι οποίοι έχουν δείξει υπομονή με την πρώτη επιλογή του ντραφτ του 2007 που ταλαιπωρείται διαρκώς από τραυματισμούς.\nΘυμίζουμε πως ο Νέιτ Μακ Μίλαν απολύθηκε κατά την διάρκεια της ημέρας. Είναι φανερό πως η ομάδα του Όρεγκον κάνει... ριζική ανανέωση τις τελευταίες ώρες.


Πράγματα Που Πρέπει Να Κάνουμε Στην Τάμπα, Fl: Ss American Victory Mariners Museum - 2020\nΠράγματα Που Πρέπει Να Κάνουμε Στην Τάμπα, Fl: Ss American Victory Mariners Museum\nΗ SS American Victory στην Τάμπα είναι ένα πλοίο του Β 'Παγκοσμίου Πολέμου το οποίο είναι ένα από τα τέσσερα πλήρως επιχειρησιακά πλοία της εποχής. Στους επισκέπτες θα βρείτε ένα μουσείο Mariner με εκθέματα αφιερωμένα στην αμερικανική ναυτική ιστορία, σπάνια αντικείμενα, αναμνηστικά πολέμου και πολλά άλλα σε εννέα καταστρώματα και πολλά δωμάτια.\nΗ αμερικανική νίκη SS κατασκευάστηκε κατά τη διάρκεια των 55 ημερών στο 1945, ως μέρος μιας έκκλησης για πλοία 531 που θα συγκεντρωθούν για την πολεμική προσπάθεια του Β 'Παγκοσμίου Πολέμου. Το πλοίο υπηρέτησε στους πολέμους της Κορέας και του Βιετνάμ μετά τον Β 'Παγκόσμιο Πόλεμο και του δόθηκε μια αποκατάσταση στο 1985 που ταιριάζει με $ 2.5 εκατομμύρια.\nΜια δεκαετία αργότερα η αμερικανική αμερικανική νίκη κατευθύνθηκε στην αυλή θραυσμάτων, όταν ο καπετάνιος John C. Timmel αποφάσισε να τον αποκτήσει και να τον μεταφέρει από τη Βιρτζίνια στον κόλπο Tampa, όπου θα χρησίμευε ως ναυτικό μουσείο. Το ατμόπλοιο εξακολουθεί να λειτουργεί πλήρως στη δόξα της 1940. Το πλοίο έφθασε στον κόλπο του Τάμπα το φθινόπωρο του 1999. Μετά από 80,000 ώρες αποκατάστασης, η SS American Victory θα μπορούσε να πλεύσει και πάλι τον Σεπτέμβριο 20, 2003 με σχεδόν όλους τους επιβάτες του 500.\nΗ αμερικανική Victory SS είναι 455 μακρύ και 109 πόδια πάρα πολύ ζυγίζει πάνω 10 τόνους. Υπάρχουν 9 καταστρώματα και μια μηχανή θαλάσσιων ατμοστρόβιλων 2 Allis Chalmers που είναι πλήρως λειτουργική, με 500,000 κυβικά πόδια χώρου φορτίου στο σκάφος.\nΗ SS American Victory είναι ανοικτή 7 ημέρες την εβδομάδα με ώρες που δημοσιεύονται στο διαδίκτυο. Είναι κλειστά για ορισμένες διακοπές. Τα εισιτήρια μπορούν να αγοραστούν επί του σκάφους με εκπτώσεις για ομάδες 10 ή περισσότερων και μέλη του μουσείου.\nΠεριηγήσεις- Οι επισκέπτες μπορούν να ξαναζήσουν την ιστορία τους με εκδρομές με αυτοεξόφληση ή με καθηγητές. Μια αυτόματη ξενάγηση έρχεται με έναν οδηγό επισκέπτη που παραλήφθηκε κατά την είσοδο και είναι ένα πάει στη δική σας περιπέτεια ρυθμό μέσω του πλοίου. Οι περιηγήσεις οδηγού του Docent πρέπει να γίνει κράτηση εκ των προτέρων και να οδηγήσει από την εμπειρία και τους έμπειρους καθηγητές.\nΤο Κατάστημα Πλοίων- Το κατάστημα πλοίων προσφέρει ενδύματα, αναμνηστικά, έργα τέχνης, κούπες, βιβλία, παιχνίδια και πολλά άλλα για τους επισκέπτες. Τα εμπορεύματα διατίθενται μόνο στο κατάστημα.\nΕκδρομές- Παρέχονται εκπαιδευτικά προγράμματα για σχολικές και οικιακές ομάδες. Οι σπουδαστές θα μάθουν για τη ζωή των ναυτικών κατά τη διάρκεια των πολέμων, τη ζωή του εμπορικού πλοίου και θα ασκούν δραστηριότητες για το επίπεδο ηλικίας τους. Περιηγηθείτε στα καταστήματα φορτίου, στα ραδιόφωνα, στο τροχοφόρο σαλόνι, στις αίθουσες με τα χέρια, στις σωσίβιες λέμβους, στα μηχανοστάσια και στις καμπίνες στο Passage Back in Time Field Trip.\nΠόροι του εκπαιδευτικού - Οι εκπαιδευτικοί μπορούν να συνεργαστούν με την αμερικανική αμερικανική νίκη για πόρους για σημαντικά θέματα στην αμερικανική ιστορία, συμπεριλαμβανομένου του κινήματος των γυναικών, της θαλάσσιας ιστορίας της Φλόριντα, της εποχής του Κόσμου, του Β 'Παγκοσμίου Πολέμου και άλλων εκπαιδευτικών προγραμμάτων. Τα προγράμματα συμπίπτουν με τις κατευθυντήριες γραμμές που περιγράφονται στα πρότυπα κράτους της Φλόριντα Sunshine State.\nΗ SS American Victory φιλοξενεί μια ετήσια Ημέρα Ανεξαρτησίας Family Fun Fest τον Ιούλιο 4th. Το βράδυ ανοίγει στο 6: 30pm που περιλαμβάνει φαγητό, μουσική, ποτά για ενήλικες και οικογενειακές δραστηριότητες, ακολουθούμενη από το πρόγραμμα πυροτεχνημάτων Channelside το σούρουπο. Τα εισιτήρια είναι απαραίτητα για την είσοδο.\nΟι επισκέπτες που αναζητούν ιδιωτική επιλογή ενοικίασης στην περιοχή του Tampa Bay μπορούν να νοικιάσουν την SS American Victory με χρήση εσωτερικών και εξωτερικών χώρων για γαμήλιες δεξιώσεις, εταιρικές εκδηλώσεις, πάρτι γενεθλίων, δεξιώσεις και άλλες υποθέσεις. Υπάρχουν επιλογές τροφοδοσίας που το προσωπικό της SS American Victory έχει ως προνομιούχους πωλητές καθώς και υπηρεσίες bar, DJ και ειδικού φωτισμού που διατίθενται μέσω προτιμημένων προμηθευτών.\nΗ συμμετοχή έχει πολλά πλεονεκτήματα, όπως οι εκπτώσεις για την είσοδο στο Ενυδρείο της Φλόριντα, το Μουσείο Χένρι Β., Το MOSI κατά τη διάρκεια ορισμένων μηνών, το Μουσείο Ιστορίας των Ενόπλων Δυνάμεων και μια έκπτωση στο Ναυπηγείο με ελεύθερη είσοδο στην SS American Victory. Υπάρχουν επίσης εκπτώσεις και ενημερωτικά δελτία που μπορείτε να λάβετε με την ιδιότητα μέλους με όλα τα προνόμια που υπόκεινται σε αλλαγές ανά πάσα στιγμή.\nΥπάρχουν μέλη για σπουδαστές, καθηγητές, άτομα και οικογένειες. Ορισμένα από τα οικογενειακά προγράμματα συμμετοχής περιλαμβάνουν κάρτες φιλοξενίας, δωρεάν εισιτήρια σε ειδικές εκδηλώσεις και μια ελεύθερη περιήγηση στο παρασκήνιο για το επίπεδο της περιήγησης.\nΤο American Victory Ship αναζητά πάντα εθελοντές στη διοίκηση, το μάρκετινγκ, τις δημόσιες εκδηλώσεις και τα εκπαιδευτικά προγράμματα. Τα μέλη του πληρώματος συντήρησης και αποκατάστασης με έγκυρη USCG χρειάζονται πάντοτε και εθελοντές που λαμβάνουν εκπτώσεις στο κατάστημα, ελεύθερο μπλουζάκι και κόμματα εκτίμησης. Περισσότερες πληροφορίες σχετικά με το πώς μπορείτε να γίνετε εθελοντής μπορείτε να βρείτε στην ιστοσελίδα της SS American Victory μαζί με ένα πακέτο εθελοντών με δυνατότητα λήψης.\n705 CHANNELSIDE DRIVE, TAMPA, FL 33602, τηλέφωνο: 813-228-876\nΠερισσότερα Δραστηριότητες στην Τάμπα


ΥΕΘΑ για βοήθεια στην Ουκρανία - Δεν παραχωρούνται τα BMP-1 με δίδυμο πυροβόλο 23 mm - Δούρειος Ίππος\nHome/ΕΛΛΑΔΑ/ΥΕΘΑ για βοήθεια στην Ουκρανία – Δεν παραχωρούνται τα BMP-1 με δίδυμο πυροβόλο 23 mm\nΥΕΘΑ για βοήθεια στην Ουκρανία – Δεν παραχωρούνται τα BMP-1 με δίδυμο πυροβόλο 23 mm\nSavvas Vlassis 09/06/2022\nΜιλώντας στις 8 Ιουνίου στην Βουλή για την βοήθεια σε στρατιωτικό υλικό προς την Ουκρανία, ο ΥΕΘΑ Νικόλαος Παναγιωτόπουλος επιβεβαίωσε ότι ο συνολικός αριθμός των ενεργών τεθωρακισμένων BMP-1 στην δύναμη του Ελληνικού Στρατού, ανέρχεται σε 185. Όπως έγραψε ο ΔΟΥΡΕΙΟΣ ΙΠΠΟΣ, πρόκειται για 141 οχήματα τυπικής διαμορφώσεως με πύργο που φέρει πυροβόλο των 73 mm, το οποίο όμως τα τελευταία χρόνια έχει παύσει να χρησιμοποιείται, ενώ άλλα 44 οχήματα έχουν μετασκευαστεί και φέρουν στην θέση του πύργου δίδυμο αντιαεροπορικό πυροβόλο Zu-23-2 των 23 mm, για αντιαποβατικό ρόλο και αντιαεροπορικά πυρά εναντίον χαμηλά και αργά ιπτάμενων στόχων, όπως ελικόπτερα.\nΟ ΥΕΘΑ επανέλαβε ότι επιδιώκεται η παραλαβή ισαρίθμων Τεθωρακισμένων Οχημάτων Μάχης Marder 1A3, ενώ από τα λεγόμενά του, προκύπτει σαφώς ότι δεν υπάρχει πρόθεση παραχωρήσεως των 44 BMP-1 που φέρουν δίδυμο πυροβόλο Zu-23-2. Αν και τα συγκεκριμένα οχήματα έχουν έναν πιο εξειδικευμένο ίσως ρόλο, το ερώτημα είναι κατά πόσο είναι ορθολογική η διατήρηση ικανότητος συντηρήσεως ενός τύπου σε τόσο μικρό αριθμό.\nΩς προς τα ΤΟΜΑ Marder 1A3, o YEΘΑ επιβεβαίωσε την υπόθεσή μας στο ΔΟΥΡΕΙΟΣ ΙΠΠΟΣ Podcast #19 ότι θα επιδιωχθεί η παράδοσή τους με ποσότητες πυρομαχικών 20 mm και αρχικής ποσότητος ανταλλακτικών.\nΤην ίδια ημέρα, τo YΠΕΘΑ εξέδωσε το παρακάτω σχετικό Δελτίο Τύπου:\nΟ ΥΕΘΑ Νικόλαος Παναγιωτόπουλος ενημέρωσε αναλυτικώς και κατόπιν αιτήματός τους, σήμερα Τετάρτη 8 Ιουνίου, τα μέλη της Διαρκούς Επιτροπής Εξωτερικών Υποθέσεων και Αμύνης για τις τρέχουσες εξελίξεις και, ειδικότερα, για το ζήτημα της αμυντικής βοήθειας στην Ουκρανία.\nΚατά την Πρωτολογία του ο ΥΕΘΑ επισήμανε:\nΑυτό είναι το νόημα της σημερινής διαδικασίας, να κάνω ενημέρωση, δηλαδή να μιλήσουν οι Συνάδελφοι πριν από την ενημέρωση, νομίζω είναι λίγο άτοπο, εξάλλου όλα αυτά τα έχουμε προκαθορίσει. Απλά πριν μπω στα θέματα να σας πω ότι υπάρχει κάθε καλή διάθεση κι από εμένα και από τον κ. Δένδια -είμαι σίγουρος ότι το δέχεστε αυτό- για να υπάρχει ενδελεχής ενημέρωση του Σώματος.\nΌμως οι εξελίξεις είναι άνευ προηγουμένου πυκνές, όπου το πρόγραμμα είναι βαρύ και καθημερινό. Χθες είχα την επίσημη επίσκεψη του Αλβανού Υπουργού Άμυνας για μια σειρά από θέματα που ασφαλώς ενδιαφέρουν κάποια από αυτά εστιάζονται και στις προκλήσεις ασφαλείας που αντιμετωπίζουμε. Αύριο έρχεται ο Βούλγαρος, μεθαύριο είναι η διάσκεψη των χωρών της Ανατολικής Ευρώπης στη Θεσσαλονίκη, σε επίπεδο Ηγετών, τους φιλοξενεί ο Κυριάκος Μητσοτάκης. Έρχεται και ο Γερμανός Καγκελάριος. Εν τω μεταξύ, θα έχω κάνει τη δεύτερη τηλεφωνική επαφή με τον Γερμανό Υφυπουργό Άμυνας, αφού προ ημερών έκανα την πρώτη με την Γερμανίδα Υπουργό Άμυνας για να συζητήσουμε το θέμα που θα σας αναπτύξω πιο κάτω, σχετικά με το ζήτημα αυτό της ανταλλαγής των δικών μας ΒΜΡ-1 με τα γερμανικά “Marder”, γιατί έχει πολλές λεπτομέρειες που πρέπει να διευθετηθούν, αλλιώς δεν μπορούμε να πάμε παρακάτω, αν δεν διευθετηθούν.\nΠώς φθάσαμε στην ανταλλαγή BMP-1 με Marder 1A3\nΑπό εβδομάδα ξεκινώ την πρώτη επαφή με τον Γάλλο ομόλογό μου και την επομένη στις Βρυξέλλες το γκρουπ των χωρών που έχουν συμφωνήσει όσον αφορά την υποστήριξη στην Ουκρανία, την επομένη της διυπουργικής των Υπουργών της Ευρωπαϊκής Ένωσης στις Βρυξέλλες πάλι. Είναι πάρα πολύ βαρύ το πρόγραμμα και κυριολεκτικά ψάχνουμε ημερομηνίες, όχι να έρθουμε εδώ να ενημερώσουμε, αλλά να βρισκόμαστε στα γραφεία μας στην Ελλάδα. Η ιστορία τρέχει και τρέχει γρήγορα και δεν μπορούμε να την αντιμετωπίζουμε σαν μία στιγμιαία και ράθυμη κατάσταση. Οι εξελίξεις είναι καθημερινές, προσαρμόζεσαι και τρέχεις στον ίδιο ρυθμό αυτές τις εποχές που ζούμε. Αυτό είναι ένα καλό έναυσμα για να ξεκινήσω την τοποθέτησή μου.\nΚανείς δεν πίστευε ότι η εισβολή της Ρωσίας στην Ουκρανία θα συνέβαινε στην Ευρώπη του 21ου αιώνα αλλά συνέβη. Όλα τα δημοκρατικά κράτη του κόσμου και όλη η Ευρώπη, βρίσκονται απέναντι στον ρωσικό αναθεωρητισμό και επιθετικότητα. Αυτός ο αναθεωρητισμός, αυτή η επιθετικότητα, απειλούν πλέον κατά τρόπο πρωτόγνωρο την ευρωπαϊκή ασφάλεια αλλά και τη διεθνή τάξη. Μια τάξη που βασίζεται σε διεθνείς κανόνες και αρχές. Θεωρώ ότι είναι σημαντικό, αυτή την ώρα να σταλούν μηνύματα σε όλους αυταρχικούς ηγέτες του κόσμου ότι ο ιστορικός αναθεωρητισμός και η αντίστοιχη επιθετικότητα δεν θα γίνουν ανεκτά από την παγκόσμια κοινότητα των Δημοκρατικών Κρατών.\nΠρο ημερών βρέθηκα σε ένα συνέδριο ασφαλείας στην Μπρατισλάβα, ένα σημείο συνάντησης όλων των παραγόντων, που ασχολούνται με την Ασφάλεια στην κεντρική Ευρώπη του πρώην Ανατολικού Μπλοκ. Εκεί θα έλεγα οι απόψεις είναι συντριπτικά μονόπλευρες, όπου παρέθεσαν κάποια αριθμητικά στοιχεία όπου το 65% περίπου των πολιτών αυτών των κρατών, από τη Βουλγαρία μέχρι τις Βαλτικές Δημοκρατίες, εκτιμούν ότι αυτή τη στιγμή η Ουκρανία δεν μάχεται απλά για την εδαφική της ανεξαρτησία, μάχεται για τη Δημοκρατία.\nΑυτή είναι η περιρρέουσα ατμόσφαιρα σε αυτά τα Ευρωπαϊκά κράτη, μεταξύ άλλων παραθέτω αυτό το στοιχείο, γιατί νομίζω έχει τη δική του σημασία κι έτσι λαμβάνουν θέση και οι ηγεσίες αυτών των κρατών στην αναμέτρηση που εξελίσσεται και δυστυχώς δεν δείχνει να τελειώνει γρήγορα. Γιατί αυτό είναι ένα άλλο στοιχείο που πρέπει να λάβουμε υπόψη μας. Η αρχική αίσθηση και φυσικά οι αρχικές αντιδράσεις λάμβαναν ως δεδομένο της στιγμής, ότι αυτή η αναμέτρηση θα πήγαινε σ’ ένα γρήγορο τέλος.\nΌπως προκύπτει αυτή η αναμέτρηση μάλλον θα έχει διάρκεια αβέβαιη, αλλά θα έχει διάρκεια και φυσικά η ανάγκη να αναπροσαρμοστούν τα κράτη που έχουν εμπλακεί με διάφορους τρόπους σε αυτήν την αναμέτρηση, σε επίπεδο εδώ υποστήριξης της βιομηχανίας, φυσικά και προσαρμόζεται. Δεν αντιμετωπίζεται σαν μία στιγμιαία κατάσταση. Αντιμετωπίζεται σαν κατάσταση που τρέχει, εξελίσσεται και δυστυχώς φαίνεται ότι θα τραβήξει σε μάκρος χρόνου. Ανεξάρτητα λοιπόν από τα παραπάνω, εκτιμώ ότι η διάθεση αμυντικού εξοπλισμού στην Ουκρανία πρέπει να προσεγγιστεί ακριβώς με βάση το διεθνές περιβάλλον που διαμορφώνεται συνεχώς, τις Συμμαχίες και τις θέσεις της χώρας, ανάλογα με αυτές, κι εν τέλει με βάση το εθνικό συμφέρον. Νομικοί υπολογισμοί νομίζω ότι εδώ θα έρθουν να προσαρμοστούν, αλλά το βασικό πρόταγμα στη διαμόρφωση της δικής μας Εθνικής θέσης είναι αυτά που προανέφερα.\nΣτο πλαίσιο αυτό λοιπόν η Κυβέρνηση αποφάσισε από την πρώτη στιγμή να συνδράμει η χώρα μας την Ουκρανία με αμυντικό υλικό και ανθρωπιστική βοήθεια. Ήδη η απόφαση λήφθηκε από την Ευρωπαϊκή Ένωση. Αυτό στην ουσία είναι νομιμοποιητική βάση των ενεργειών μας. Επομένως, αν θέλουμε να ασχοληθούμε με παράνομες συμπεριφορές, θα προέτρεπα το Σώμα να ασχοληθεί με τις παράνομες συμπεριφορές άλλων, ίσως της Ρωσίας εδώ, ενδεχομένως και άλλων, αλλά όχι με παράνομες συμπεριφορές της Ελλάδας τη στιγμή που η Ευρωπαϊκή Ένωση με μία πρωτοφανή θα έλεγα αρραγή στάση, έχει αποφασίσει και αυτό υποστηρίζεται από τις σχετικές αποφάσεις των Οργάνων της, ότι θα συνδράμει με διάφορους τρόπους τον αγώνα των Ουκρανών.\nΌπως ανέφερα και στη συζήτηση της επίκαιρης ερώτησης προ ημερών, προκειμένου να γίνει εφικτή η παροχή βοήθειας προς την Ουκρανία, συνήλθε το ΚΥΣΕΑ στις 24 Φεβρουαρίου, αμέσως μετά την έναρξη της Ρωσικής εισβολής. Κατά τα πρακτικά της Συνεδρίασής του -και τα ανέφερα δημοσίως- γιατί έχει προκύψει και μία πανομοιότυπη ακριβώς σύμφωνα με αυτά που αναφέρονται, ανακοίνωση του Κυβερνητικού Εκπροσώπου, συζητήθηκαν οι δυνατότητές μας και αποφασίστηκε η παροχή συνδρομής στην Ουκρανία σε πλήρη εναρμόνιση με σχετικές αποφάσεις της Ευρωπαϊκής Ένωσης και του ΝΑΤΟ. Τίποτα λιγότερο λοιπόν, τίποτα περισσότερο. Αυτά ακριβώς κάναμε όπως και οι υπόλοιποι εταίροι και σύμμαχοί μας στην Ευρωπαϊκή Ένωση και το ΝΑΤΟ.\nΘα ήθελα να παραθέσω για να είναι πλήρης η ενημέρωση, και κάποια ζητήματα σχετικά με την τρέχουσα επιχειρησιακή κατάσταση στην Ουκρανία, σύντομα, σχετικά με την αμυντική βοήθεια που έχει ζητήσει η Ουκρανία, τι ακριβώς ζητούν οι Ουκρανοί από τους Συμμάχους σχετικά με τις ληφθείσες πρωτοβουλίες και αποφάσεις σε επίπεδα ΝΑΤΟ και Ευρωπαϊκή Ένωσης αλλά και λοιπών Οργανισμών, όλο αυτό το διάστημα και μετά να πάμε στο ειδικό θέμα του τι έχουμε κάνει εμείς όσον αφορά στην αμυντική βοήθεια.\nΤρέχουσα επιχειρησιακή κατάσταση λοιπόν. Μετά από 103 μέρες αγώνα η κατάσταση έχει ως εξής: Οι Ρωσικές ένοπλες δυνάμεις έχουν αποσυρθεί από το Βόρειο μέτωπο μέχρι το Χάρκοβο, πέριξ του Χαρκόβου οι Ουκρανικές Ένοπλες Δυνάμεις εκτελούν αντεπιθέσεις μικρής κλίμακας, οι οποίες έχουν αποδώσει μικρά εδαφικά κέρδη με κύριο σκοπό να απασχολούν το δυνατό μεγαλύτερο αριθμό Ρωσικών δυνάμεων μακριά από το μέτωπο του Ντονμπάς στα Ανατολικά.\nΣτο Ανατολικό μέτωπο συνεχίζονται οι ένοπλες συγκρούσεις όπου οι Ρωσικές Ένοπλες Δυνάμεις επιχειρούν την κύκλωση του Ντονμπάς. Αυτά λίγο – πολύ είναι γνωστά όπως καταλαβαίνετε από τη ροή της ειδησεογραφίας, αλλά νομίζω σκόπιμο είναι να τα αναφέρουμε επιγραμματικά. Το Σεβεροντονιέκστ και το Στοβιάνσκ είναι οι κύριοι αντικειμενικοί σκοποί των Ρωσικών Ενόπλων Δυνάμεων στην περιοχή. Παρά τις πληροφορίες για αποχώρηση από το Σεβεροντονιέκστ το τελευταίο 48ωρο, οι Ουκρανικές Ένοπλες Δυνάμεις έχουν πραγματοποιήσει αντεπιθέσεις για να ανακαταλάβουν κάποιες περιοχές από τις Ρωσικές Ένοπλες Δυνάμεις, επομένως μαίνονται οι συγκρούσεις και το αποτέλεσμα είναι ρευστό.\nΣτο Νότιο μέτωπο οι Ουκρανικές Ένοπλες Δυνάμεις εκτελούν αντεπιθέσεις περιορισμένης κλίμακας κυρίως στα προάστια της Χερσώνας και της Ζαπορίζια, έχοντας επιτύχει να ανακαταλάβουν κάποιες περιοχές. Οι Ρωσικές Ένοπλες Δυνάμεις αμύνονται έναντι των Ουκρανικών επιθέσεων, απασχολώντας μέρος των δυνάμεων που θα μπορούσαν να μετακινήσουν στο Ανατολικό μέτωπο. Όπως καταλαβαίνετε, αλλάζει κάπως η φύση ης αναμέτρησης, όταν οι Ρώσοι αμύνονται και με ακόμα και όταν θεωρητικά περί πλεονεκτήματος των αμυνόμενων, όπως καταλαβαίνετε οι καταστάσεις βαίνουν διαφορετικά. Υπάρχει τάση των Ουκρανών να αντεπιτεθούν.\nΑμυντική βοήθεια που έχει αιτηθεί η Ουκρανία: Το αρμόδιο όργανο για τη συλλογή, επεξεργασία και εκμετάλλευση όλων των αιτημάτων των Ουκρανικών Ενόπλων Δυνάμεων είναι η Γενική Διεύθυνση Στρατιωτικών Αντιπροσωπειών της Ευρωπαϊκής Ένωσης.\nØ Συνολικά η Ουκρανία έχει αιτηθεί πυροβόλα με τα πυρομαχικά τους. Κυρίως έχουν καταγραφεί ως αναγκαία πυροβόλα διαμετρήματος 155 χιλιοστών και 122 χιλιοστών και πυρομαχικά βεβαίως, καθώς και πολλαπλοί εκτοξευτές ρουκετών. Δηλώνω ότι δεν έχουμε δώσει πυροβόλα ή εκτοξευτές ρουκετών από αυτά που δώσαμε. Δεν έχουμε δώσει MLRS γιατί ακούστηκε και αυτό ακόμα, ότι θα δώσουμε ή δώσαμε MLRS.\nØ Δεύτερον, άρματα μάχης και Τεθωρακισμένα Οχήματα Μάχης και Μεταφοράς Προσωπικού (ΤΟΜΑ – ΤΟΜΠ) προκειμένου να υποστηριχθούν επαρκώς και αποτελεσματικά οι Ουκρανικές κινήσεις προς ανατροπή των Ρωσικών θέσεων. Ως ιδιαίτερα σημαντική προβάλλεται η προμήθεια παντοειδών ανταλλακτικών για οχήματα και εξοπλισμό Σοβιετικής κατασκευής που διαθέτουν οι Ουκρανικές Ένοπλες Δυνάμεις και είναι και εξοικειωμένες με αυτό. Θα προτιμούσαν δηλαδή αυτού του τύπου τα συστήματα.\nØ Τρίτον, συστήματα ηλεκτρονικού πολέμου.\nØ Τέταρτον, συστήματα ραντάρ,\nØ Πέμπτον, συστοιχίες βλημάτων εδάφους – επιφανείας, αντιπλοϊκά βλήματα, για υπεράσπιση των εναπομενουσών θαλασσίων προσβάσεων και πιθανών ακτών αποβάσεως πλησίον της Οδησσού. Κι εδώ δεν έχουμε δώσει τίποτα από αυτά. Κάποιες χώρες έχουν εισφέρει αντιπλοϊκά βλήματα.\nΌσον αφορά στη διεθνή κατάσταση σε επίπεδο ληφθεισών πρωτοβουλιών και αποφάσεων σε ΝΑΤΟ – Ευρωπαϊκή Ένωση. Ήδη η Συμμαχία είχε λάβει από την Τακτική Σύνοδο ΥΠΑΜ του ΝΑΤΟ στις 6 Φεβρουαρίου 2022 μέτρα ενίσχυσης της άμυνάς της, ιδίως προς την Ανατολική Πτέρυγα. Τα μέτρα αυτά ενισχύθηκαν εν συνεχεία περαιτέρω. Η Ελλάδα έχει υποστηρίξει αυτή τη λήψη μέτρων και οι στρατιωτικές της αρχές έχουν ανταποκριθεί στις νέες Συμμαχικές απαιτήσεις. Βέβαια την Ουκρανία συνδράμουν και διμερώς τα κράτη-μέλη του ΝΑΤΟ. Το ΝΑΤΟ δεν συνδράμει την Ουκρανία συνολικά διότι έτσι αυτό θα οδηγούσε σε ευθεία εμπλοκή του στη σύγκρουση.\nΜετά την εισβολή στις 24 Φεβρουαρίου κατεγράφησαν οι εξής εξελίξεις, μεταξύ άλλων σταχυολογώ για την οικονομία του χρόνου:\nØ Η εγκαθίδρυση τεσσάρων νέων πολυεθνικών σχηματισμών μάχης, τα λεγόμενα “battle groups” επιπέδου τάγματος σε Ουγγαρία, Σλοβακία, Ρουμανία και Βουλγαρία.\nØ Η επιτάχυνση των προσπαθειών εκ μέρους των συμμάχων προς εκπλήρωση των στόχων εθνικών αμυντικών δαπανών, το λεγόμενο “defense investment pledge”, να ξοδέψουν δηλαδή, τα κράτη -μέλη και άλλα για την άμυνά τους, όσα προβλέπονται στα πλαίσια του ΝΑΤΟ.\nØ Οι έκτακτες Σύνοδοι έδωσαν το έναυσμα να αρχίσουν συζητήσεις στους κόλπους της Συμμαχίας για μεταξύ άλλων: ενίσχυση της Ουκρανίας μέσω εκσυγχρονισμού του οπλοστασίου της και εκπαίδευση των Ενόπλων Δυνάμεών της.\nØ Ενίσχυση των πλέον ευάλωτων εταίρων του ΝΑΤΟ στις απειλές της Ρωσίας.\nΠοια είναι τα μέτρα άμυνας που λήφθηκαν: Το ΝΑΤΟ έχει ενεργοποιήσει τα σχέδια κλιμακούμενης αντίδρασης, τα λεγόμενα GRPs (Graduated Response Plans). Έχει αναπτύξει στοιχεία της δύναμης αντίδρασής τους και έχει αναλάβει την άμεση διοίκηση 40.000 στρατιωτών, εναερίων και ναυτικών μέσων στην Ανατολική Πτέρυγα του ΝΑΤΟ. Παραμένει διάχυτη η ανησυχία στους κόλπους της Συμμαχίας για ενδεχόμενη απόπειρα της Ρωσίας να αμφισβητήσει τη κυριαρχία και την εδαφική ακεραιότητα και άλλων συμμάχων. Έτσι αποφασίστηκε κι αυτή τη στιγμή τυγχάνει επεξεργασίας, η σημαντική ενίσχυση της μακροπρόθεσμης αμυντικής και αποτρεπτικής διάταξης της Συμμαχίας.\nΕπίσης ο Γενικός Γραμματέας του ΝΑΤΟ και οι ανατολικοευρωπαίοι Σύμμαχοι πρότειναν μετατροπή της ενισχυμένης προκεχωρημένης παρουσίας και της προσαρμοσμένης προκεχωρημένης παρουσίας (ακούγονται να το πω έτσι μία ειδική ορολογία Νατοϊκή αλλά στην ουσία πρόκειται για στρατιωτική παρουσία στο όριο, σε προκεχωρημένη άμυνα, δηλαδή αναβάθμιση του status) μέσω -μεταξύ άλλων- της αναβάθμισης μάχιμων Μονάδων υψηλής ετοιμότητας υπερταξιαρχίας σε οκτώ χώρες της Ανατολικής Πτέρυγας. Σε αυτό το επίπεδο της σταδιακής ανάπτυξης Δυνάμεων, με αμυντική διάταξη βέβαια, στου Νατοϊκούς συμμάχους εντάσσονται και οι ενέργειες της Ελλάδας να στείλει κάποια στοιχεία στη Βουλγαρία, για την ενίσχυση της άμυνάς της στην Ανατολική Πτέρυγα του ΝΑΤΟ.\nΌσον αφορά την Ευρωπαϊκή Ένωση, εδώ προκύπτει ο Eυρωπαϊκός Mηχανισμός Άμυνας (European Peace Facility). Στις 28 Φεβρουαρίου, μετά τη ρωσική εισβολή δηλαδή, το Συμβούλιο της Ευρωπαϊκής Ένωσης υιοθέτησε δύο αποφάσεις σχετικά με παροχή δύο νέων μέτρων συνδρομής του EPF, συνολικού ύψους 500 εκατομμυρίων ευρώ και διάρκειας 24 μηνών. Το πρώτο εξ αυτών αφορά την αποστολή οπλισμού στην Ουκρανία 450 εκατ. ευρώ. Το δεύτερο, την αποστολή μη θανατηφόρου υλικού 50 εκατ. ευρώ. Με μεταγενέστερες αποφάσεις αυτά τα ποσά αυξήθηκαν, αυξάνονταν διαρκώς επειδή ακριβώς ο πόλεμος εξελισσόταν δυναμικά και φαίνεται να εξελίσσεται επί μακρόν.\nΣτην τελευταία Συνεδρίαση, το Συμβούλιο στις 8 Μαΐου 2022 με νέα απόφασή του υιοθέτησε το τελευταίο πακέτο πρόσθετων μέτρων συνδρομής με το τελικό ύψος συνδρομής μέσω του EPF να διαμορφώνεται πια από τα 500 εκατ. στα 2 δισ. ευρώ, δηλαδή 1.840.000.000 για αμυντικό εξοπλισμό και 160 εκατομμύρια για μη θανατηφόρο εξοπλισμό, ανθρωπιστική δηλαδή κυρίως βοήθεια. Προσέξτε, αυτός ο Μηχανισμός προβλέπει αποζημίωση των κρατών μελών που συνεισφέρουν. Όποιος στέλνει δηλαδή αμυντικό υλικό αυτό τυγχάνει κάποιας επεξεργασίας, προφανώς λογιστικής, εκτιμάται και η χώρα αποζημιώνεται.\nΗ χώρα μας ζήτησε από την πρώτη στιγμή αποζημίωση για τον εξοπλισμό που παρείχε. Στην πρώτη παρέμβασή της στις 11 Μαρτίου 2022 ζήτησε 8,5 περίπου εκατομμύρια ευρώ για παρασχεθέντα εξοπλισμό. Εκκαθαρίστηκαν και πρόκειται να τις καταβληθούν 7,17 εκατομμύρια ευρώ. Όπως καταλαβαίνετε δεν θα αποζημιωθούμε για τα κατασχεμένα «Καλάσνικοφ» που εισφέραμε. Εδώ όμως υπάρχει, και αυτό να το κρατήσετε, ένας Μηχανισμός αποζημίωσης κρατών μελών, υπάρχει μία διαδικασία που χρειάζεται το χρόνο της για να εξελιχθεί, ανάλογα με αυτά που στέλνει κάθε Κράτος – Μέλος περιμένει την αντίστοιχη αποζημίωση για ένα ποσό, το οποίο συνολικά για όλες τις χώρες ανέρχεται στα 2 δισ. ευρώ. Αυτό όσον αφορά το υπόβαθρο, αν θέλετε, στο οποίο κινηθήκαμε κι εμείς.\nΑποφασίσαμε να εναρμονιστούμε με την Ευρωπαϊκή Ένωση και το Συμμαχικό στρατόπεδο εις το οποίο ανήκουμε και πήραμε ξεκάθαρη θέση σε αυτή την υπόθεση από την πρώτη στιγμή: Δίπλα στην Ουκρανία, δίπλα στους Συμμάχους μας, την Ευρωπαϊκή Ένωση και το ΝΑΤΟ. Και συνεχίζουμε να στηρίζουμε την Ουκρανία για την εισβολή που δέχεται. Και νομίζω ότι η εθνική θέση αυτή, αν μη τι άλλο, ήταν ξεκάθαρη από την πρώτη στιγμή. Σας κάλεσα προ ημερών, αν έχετε κάποιοι από εσάς διαφορετική άποψη, να το πείτε ευθαρσώς ώστε να ακουστεί παντού.\nΣε κάθε περίπτωση βέβαια, σεβόμενοι τις Κοινοβουλευτικές διαδικασίες, εδώ είμαστε. Παρότι και η Κυβέρνηση σε όλα τα επίπεδα έχει ενημερώσει τον Ελληνικό Λαό είτε μέσα από τον Κοινοβουλευτικό έλεγχο, δεν ήταν λίγες οι ερωτήσεις που απαντήθηκαν, είτε με τις σχετικές ανακοινώσεις του Κυβερνητικού Εκπροσώπου, έλλειμμα ενημέρωσης δεν μπορεί κανείς να ισχυριστεί ότι υπάρχει.\nΌσον αφορά, λοιπόν, στην παροχή αμυντικής βοήθειας: Το πρώτο που έχω να πω είναι ότι αυτή προέρχεται από αποθέματα που έχουν δημιουργηθεί ως τώρα από τις Ένοπλες Δυνάμεις και δεν αφορά σε εξοπλισμό κρίσιμο για την Εθνική Άμυνα και Ασφάλεια της χώρας. Εξήγησα τη Δευτέρα τον τρόπο με τον οποίο δημιουργήθηκαν αυτά τα αποθέματα. Πρόκειται για συστήματα που είτε αναβαθμίστηκαν, είτε αντικαταστάθηκαν με πιο σύγχρονα, τα πυρομαχικά ή κάποια ανταλλακτικά από αυτά αποθηκεύτηκαν, παραμένουν σε διαθεσιμότητα σε αποθήκες των Ενόπλων Δυνάμεων. Δεν είναι κρίσιμα αμυντικά συστήματα πρώτης ανάγκης εν τούτοις, όμως, είναι διαθέσιμα αν και όποτε χρειαστεί. Και δημιούργησαν ένα μεγάλο όγκο αποθεμάτων.\nΜέρος από αυτά τα αποθέματα, χωρίς να διακινδυνεύεται με κανένα τρόπο η αμυντική μας διάταξη ή η επιχειρησιακή λειτουργικότητα των Ενόπλων Δυνάμεων, πήγαν ως αμυντική ενίσχυση στην Ουκρανία. Φυσικά, βέβαια, όπως καταλαβαίνετε όλοι, μιλάμε για πυρομαχικά. Θα εξηγήσω παρακάτω. Άρα η παροχή τους στην Ουκρανία δεν απομειώνει σε καμία περίπτωση υπηρεσιακές δυνατότητες των Ενόπλων Δυνάμεων. Στο ίδιο ακριβώς πλαίσιο εντάσσεται και η συνεργασία μας με τη Γερμανία σε ό,τι αφορά στην αντικατάσταση των Τεθωρακισμένων Οχημάτων Μάχης ΒMP-1, αυτά που διαθέτουμε δηλαδή με αντίστοιχα και πιο σύγχρονα γερμανικά ΤΟΜΑ τύπου “Marder”, όπως συμφωνήθηκε επί της αρχής από τον Έλληνα Πρωθυπουργό και τον Γερμανό Καγκελάριο προ ημερών. Τα ΒMΡ θα αποσταλούν στην Ουκρανία, έτσι θέλουμε να γίνει, αφού αντικατασταθούν από τα γερμανικά ΤΟΜΑ τύπου Marder.\nΟ εκπρόσωπος του Αρχηγού ΓΕΕΘΑ, ο κ. Υπαρχηγός ΓΕΕΘΑ και ο Αρχηγός ΓΕΣ θα απαντήσουν σε ενδεχόμενες απορίες επί των τεχνικών θεμάτων, επιχειρηματολογώντας κυρίως γιατί είναι συμφέρουσα για την Άμυνα της χώρας η αντικατάσταση των παλαιών ΒΜΡ1 (παλαιών και κάπως προβληματικών ως προς τη συντήρησή τους, ως προς την εξεύρεση ανταλλακτικών, την υποστήριξη για να μην μπω και σε άλλα πιο τεχνικά και επιχειρησιακά ζητήματα) από τα πιο σύγχρονα γερμανικά τύπου “Marder”. Νομίζω ότι θα έχει ενδιαφέρον να τους ακούσουμε. Απλά λέω εδώ ότι ο Ελληνικός Στρατός αυτή τη στιγμή διαθέτει ενεργά 185 τεθωρακισμένα οχήματα μάχης ΒΜΡ-1.\nΑπό τον πρώην Ανατολικογερμανικό εξοπλισμό είχε παραλάβει η Ελλάδα περίπου πεντακόσια. Από αυτά τα 100 έχουν διατεθεί παλαιότερα στο Ιράκ, άλλα 101 πωλήθηκαν και νομίζω επί ημερών σας κύριοι της Αξιωματικής Αντιπολίτευσης, στην Αίγυπτο. Άλλα 99 [σημείωση ΔΙ: στην πραγματικότητα 92] παραχωρήθηκαν στην Αίγυπτο δωρεάν διότι δεν ήταν σε καλή κατάσταση και θα χρησιμοποιούνταν από τους Αιγύπτιους για παροχή ανταλλακτικών. Αν δεν κάνω λάθος, θα πουν οι Αρχηγοί, η τιμή πώλησης ήταν 35.000 το τεμάχιο.\nΚαταλαβαίνετε ότι με 35.000 το τεμάχιο παίρνεις ένα αυτοκίνητο μεσαίου κυβισμού με όλα τα αξεσουάρ. Δεν είναι επομένως ένα οπλικό σύστημα θα έλεγα που φωνάζει για την ποιότητά του και το σύγχρονο των οπλικών του συστημάτων. Καλά έκαναν όμως τότε γιατί όπως καταλαβαίνετε παραχωρήσαμε παίρνοντας και κάποιο αντίτιμο έναντι αυτής της παραχώρησης αυτό τον εξοπλισμό.\nΤα υπόλοιπα τα κρατήσαμε. Σήμερα είναι 185. Κάποια απ’ αυτά διαθέτουν ένα πυροβόλο, κάποια όχι. Αυτά που σκεπτόμαστε να παραχωρήσουμε στην Ουκρανία είναι αυτά που δεν διαθέτουν αυτό το πυροβόλο για το οποίο μίλησα. Το πού βρίσκονται και πού αναπτύσσονται νομίζω δεν είναι της παρούσης να αναπτύξω, μπαίνει σε επιχειρησιακά ζητήματα επί των οποίων ενδεχομένως να έχουν κάτι να πουν οι Αρχηγοί. Καταλαβαίνετε όμως ότι δεν είναι της παρούσης.\nΌσον αφορά στο ζήτημα της αντικατάστασης, έχω να πω το εξής: Είναι δεδομένο ότι για τα ΒΜΡ-1 είναι πολύ δύσκολη η ανεύρεση ανταλλακτικών τόσο από το εσωτερικό όσο και από το εξωτερικό. Επιπλέον δεν έχει πραγματοποιηθεί ποτέ καμία διαδικασία εκσυγχρονισμού τους. Άρα δεν είναι και στην καλύτερη κατάσταση. Δεν ανταποκρίνονται πλέον στις απαιτήσεις ενός σύγχρονου πεδίου μάχης καθόσον είναι σχετικά αναξιόπιστα, παλιάς τεχνολογίας, εμφανίζουν συχνές βλάβες και όπως σας είπα είναι δύσκολο να βρεις ανταλλακτικά. Έτσι όπως την βλέπω την κατάσταση τώρα με τη Ρωσία πολύ δύσκολο να βρεις ανταλλακτικά ή να συμφωνήσεις σε παροχή ανταλλακτικών και απρόσκοπτη ροή τους με τη Ρωσία. Επίσης δεν διαθέτουν σύγχρονο σκοπευτικό σύστημα. Αυτό δημιουργεί δυσκολία στην εκτέλεση βολών με ακρίβεια ιδίως τη νύχτα. Επίσης, δεν είναι δυνατή η πραγματοποίηση ανακατασκευής τους σε στρατιωτικό εργοστάσιο λόγω έλλειψης ανταλλακτικών.\nΣτον αντίποδα, το ΤΟΜΑ Marder στην εκδοχή του 1Α3 χρησιμοποιείται για πολλά χρόνια από τον Γερμανικό Στρατό και έχει αποδειχθεί ότι είναι ένα επιτυχημένο και σταθερό όχημα μάχης. Απλό και συμβατικό όχημα, τα τεχνικά χαρακτηριστικά θα τα ακούσετε, θεωρούμε εν κατακλείδι, ότι η παραχώρηση η ενδεχόμενη ΤΟΜΑ ΒΜΡ-1 και η αντικατάστασή τους με ΤΟΜΑ “Μarder” 1A3 θα είναι επωφελής και συμφέρουσα καθόσον αυτό έχει σαφώς ανώτερα ποιοτικά χαρακτηριστικά.\nΑυτό όμως δεν είναι τελειωμένη υπόθεση και θα ήθελα την προσοχή σας εδώ. Πρέπει να διευθετηθούν πολύ συγκεκριμένα ζητήματα στη Συμφωνία που θα προκύψει, στους τεχνικούς της όρους που θα διεκπεραιωθεί μετά από συζήτηση μεταξύ της γερμανικής και της ελληνικής πλευράς σε επίπεδο υπουργείων και τελικά Επιτελείου και τελικά Υπουργών Εθνικής Άμυνας. Πρέπει να διασαφηνιστεί ότι ο αριθμός των “Marder” που θα παραχωρηθούν πρέπει να είναι ίδιος με τον αριθμό των ΒΜΡ-1 που θα αποσυρθούν για να κατανεμηθούν περίπου κατά τον ίδιο τρόπο. Αλλά πρέπει να διευθετηθεί ότι τα ΤΟΜΑ “Marder” 1A3 πρέπει να είναι σε κατάσταση λειτουργική και να δίνονται αυτά να αξιοποιηθούν επιχειρησιακά άμεσα ή σε ελάχιστο χρόνο για να μην υπάρξει επιχειρησιακό κενό. Προφανώς και μας απασχολούν αυτά τα θέματα, δεν θα μπορούσαν να μην μας απασχολούν.\nΕπίσης, είναι ιδιαίτερα σημαντικό το ζήτημα του χρονισμού αυτής της ανταλλαγής. Ο σκοπός μας είναι να μην υπάρξει ούτε μια ώρα κενού στην αμυντική διάταξη των Ενόπλων Δυνάμεων, δηλαδή να μην τα παραχωρήσουμε σήμερα και τα πάρουμε σε ένα διάστημα από τώρα. Αυτό τουλάχιστον θα διαπραγματευτούμε και θα ζητήσουμε να επιτευχθεί και να ισχύσει κατά την τελική Συμφωνία. Επίσης, πρέπει να ληφθεί υπόψη ότι πριν από την άφιξη των ΤΟΜΑ “Marder” απαιτείται εκπαίδευση προσωπικού τόσο σε θέματα χειρισμού και χρήσης, των χειριστών δηλαδή, όσο και θέματα συντήρησης και επισκευών, των τεχνητών δηλαδή.\nΕίναι προφανές ότι επίκειται επίσκεψη των Επιτελών του ΓΕΣ προκειμένου να επιθεωρήσουν αυτό που υπάρχει στην διάθεση των Γερμανών. Δεν θα πάρουμε “γουρούνι στο σακί”, αλλά έτσι γίνονταν πάντα και έτσι θα γίνει και τώρα. Ξέρουμε σε ποια κατάσταση είναι τα δικά μας ΒΜΡ αλλά θέλουμε να δούμε -οι ειδικοί δηλαδή οι αρμόδιοι- και σε ποια κατάσταση βρίσκονται τα γερμανικά “Marder”. Τέλος, ένα ζήτημα το οποίο πρέπει να συμφωνηθεί είναι το ότι μαζί με την απόκτηση των οχημάτων πρέπει να υπάρξει και πρόβλεψη για ταυτόχρονη απόκτηση πυρομαχικών 20 χιλιοστών για το πυροβόλο του ΤΟΜΑ, ανταλλακτικών, συλλογών εργαλείων για όλα τα κλιμάκια συντήρησης και τεχνικών εγχειριδίων. Κι αυτό είναι τεχνικό σημείο αλλά πρέπει να συμφωνηθεί. Απομένουν και κάποια νομικά και οικονομικά ζητήματα όσον αφορά στο ζήτημα απόκτησης των “Marder”. Έχει οικονομικό αντικείμενο; Εμείς μιλάμε για απευθείας ανταλλαγή χωρίς οικονομική επιβάρυνση, να δούμε όμως τι υπάρχει επιπλέον ή τι μπορεί να προκύψει. Αυτά είναι ζητήματα προς διευθέτηση.\nΤο νομικό καθεστώς της ανταλλαγής διέπεται από ποιο νομοθετικό καθεστώς; Αυτά πρέπει ασφαλώς να τα αποσαφηνίσουμε. Η υπαγωγή του καθεστώτος αυτού ανταλλαγής στο υφιστάμενο νομοθετικό καθεστώς, τι χρονοδιάγραμμα συνεπάγεται; Κι αυτά προφανώς θα τα συμφωνήσουμε. Δεν θα κάνουμε τίποτα το οποίο αντίκειται και στη δική μας νομοθεσία αλλά επίσης δεν θα θυσιάσουμε και την ταχύτητα εις βάρος της νομιμότητας. Θέλουμε και τα δύο. Ξέρουμε ότι πρέπει να λειτουργήσουμε γρήγορα αλλά από εκεί και πέρα πρώτα να συμφωνήσουμε σε όλα τα επιμέρους χαρακτηριστικά και δεύτερον να δούμε και πώς μπορούμε να πάμε υπό το ισχύον καθεστώς. Αυτά λοιπόν τα συζητάμε σε διαρκή βάση, οι αρμόδιοι της ΓΔΑΕΕ, των Γενικών Επιτελείων κι εγώ στο επίπεδό μου, προκειμένου να φτάσουμε στην τελική συμφωνία επί των τεχνικών όρων.\nΕπαναλαμβάνω εδώ και κλείνω με τα “Marder”, ότι πρόκειται για ταυτόχρονη αντικατάσταση καθώς ο χρονισμός της ανταλλαγής είναι εξαιρετικά κρίσιμος. Την ευθύνη για την υλοποίηση της συμφωνίας έχουν τα Υπουργεία Άμυνας και περιλαμβάνει αυτή τις τεχνικές λεπτομέρειες που διασφαλίζουν την πλήρη ικανοποίηση των απαιτήσεων και αναγκών της Εθνικής μας Άμυνας.\nΑυτό ζητούμε, αυτό ζητούσαμε πάντα. Και πραγματικά νομίζω ότι αδικεί τη συνολική προσπάθεια που γίνεται από το Υπουργείο Εθνικής Άμυνας σε όλα τα επίπεδα, Υπουργείου, Διευθύνσεων, Υπηρεσιών, Επιτελείων, Αρχηγείων, για τη θωράκιση της Εθνικής μας Άμυνας αυτά τα χρόνια να μας λέτε έστω και ψελλίζοντας ότι “πάμε να αποδυναμώσουμε ή να απογυμνώσουμε τα νησιά μας από αμυντικές δυνατότητες”. Προς Θεού δηλαδή, αυτή την εντύπωση έχουμε δημιουργήσει μέχρι τώρα; Αυτή την αίσθηση σας αφήνει η προσπάθεια που γίνεται εδώ και τρία χρόνια; Το είπαμε απ’ την πρώτη στιγμή, δεν θα κάνουμε τίποτα που θα αποδυναμώσει την αμυντική διάταξη των νησιών μας κι αν υποτεθεί ότι τα ΒΜΡ είναι η ειδοποιός διαφορά ή το κρίσιμο στοιχείο στην αμυντική διάταξη των νησιών μας, νομίζω ότι μετά από αυτά που θα σας πουν και οι Αρχηγοί για τα συστήματα αυτά ότι κάποιοι από σας θα αναθεωρήσουν αυτά που λέτε. «Θα διώξουμε μερικές δεκάδες και ξαφνικά τα νησιά θα είναι γυμνά, ακόμα κι αν τα αντικαταστήσουμε από πιο σύγχρονα άρματα», αυτό μας λένε κάποιοι εδώ πέρα μέσα. Νομίζω είναι υπερβολή. Και σίγουρα είναι άδικο για την προσπάθεια που γίνεται στο επίπεδο θωράκισης της χώρας με αμυντικά συστήματα είτε καινούρια, είτε αναβαθμισμένα παλιά, τα τελευταία χρόνια. Αυτό έχω να πω επ’ αυτού.\nΤο υλικό που έχει σταλεί μέχρι τώρα δεν αποτελούσε και δεν αποτελεί κρίσιμο επιχειρησιακά υλικό για τις Ένοπλες Δυνάμεις. Δεν επηρεάζεται από τη συνολική υφιστάμενη τηρούμενη στάθμη των αποθεμάτων. Όπως σας είπα, πρόκειται κυρίως για πυρομαχικά διαφόρων διαμετρημάτων, τα οποία αυτή τη στιγμή βρίσκονται στις αποθήκες λεγόμενης τρίτης γραμμής και δεν επηρεάζεται συνολικά επί τα χείρω ούτε στο ελάχιστον η αμυντική μας διάταξη, είτε όσον αφορά στις λεγόμενες ημέρες αγώνων, είτε καθ’ οιονδήποτε άλλο τρόπο. Έχουμε μεγάλα αποθέματα στις αποθήκες των Ενόπλων Δυνάμεων, κάποια απ’ αυτά διαθέτουμε για αμυντική βοήθεια στην Ουκρανία.\nΌσον αφορά στο αμυντικό υλικό που απεστάλη, δεν πιστεύω να περιμένατε να έρθω εδώ να σας διαβάσω μια λίστα να τελειώναμε σε τρία λεπτά και θα αρχίζαμε τη συζήτηση. Έπρεπε να παραθέσω όλο το πλαίσιο, με όλες τις διαστάσεις, σε όλες τις παραμέτρους. Κοιτάξτε, περιγράφω περίπου τα είδη: Είναι τυφέκια, τα «Καλάσνικοφ» που ξέρετε και κάποια πολυβόλα τύπου “FΝ”, είναι πυρομαχικά φορητού οπλισμού δηλαδή σφαίρες και κυρίως βλήματα πυροβολικού διαμετρήματος 155 χιλιοστών και απαιτούμενα παρελκόμενα αυτών. Αυτά αποτελούσε θα έλεγα η δεύτερη φάση, από αυτά απαρτίζονταν μάλλον τα βλήματα 155 χιλιοστών η δεύτερη φάση αποστολής αμυντικού υλικού. Είναι αντιαρματικά όπλα, φορητοί αντιαεροπορικοί πύραυλοι λίγοι εξ αυτών, ρουκέτες για σύστημα πολλαπλών εκτοξευτών πυραύλων “RM70” και τα βλήματα που σας είπα. Επομένως πυρομαχικά, βλήματα και κάποιοι εκτοξευτές.\nΕίμαι διατεθειμένος να σας δώσω προφανώς τη λίστα αυτών των συστημάτων, σε λεπτομέρεια, αλλά όπως σας είπα δεν μπορώ να το κάνω αυτό στη διάρκεια μιας ανοιχτής, δημόσιας Συνεδρίασης. Το είπαμε! Είναι διαθέσιμα έτσι; Τι θέλετε να κάνω; Με συγχωρείτε, θεωρείτε είναι σωστό και υπεύθυνο; Να κανονίσουμε συναντήσεις με αντιπροσωπείες να τα δείτε. Αυτό περιμένετε τώρα; Να αναγιγνώσω μία λίστα; Τόσα το ένα, τόσα το άλλο, τόσα το παρά άλλο; Αυτό είναι το υπεύθυνο; Όχι, δεν είναι σε μία ανοιχτή συνεδρίαση που άπτεται ενός κρίσιμου και ευαίσθητου θέματος ασφάλειας. Είμαι διατεθειμένος, αλλά ελάτε να το κάνουμε όπως πρέπει. Όπως πρέπει, με την υπευθυνότητα που πρέπει.\nΠεριέγραψα λοιπόν το αμυντικό υλικό που διαθέσαμε, δεν αποτελεί κρίσιμο επιχειρησιακά υλικό για τις Ένοπλες Δυνάμεις και δεν επηρεάζεται η συνολική τηρούμενη στάθμη των αποθεμάτων εις βάρος των πιθανών ημερών αγώνα. Διαθέτουμε όλα αυτά που παραχωρήθηκαν προς την Ουκρανία σε πραγματικά 20πλάσιο, 30πλάσιο, 50πλάσιο αριθμό στις αποθήκες πυρομαχικών των Ενόπλων Δυνάμεων. Αν υπήρχε η πραγματική υπόνοια ότι θα αποδυναμωνόμασταν, φυσικά δεν θα διαθέταμε τίποτα από αυτά. Δεν είναι ανάγκη όμως να παραθέτω ακριβή στοιχεία, δεν μπορείτε να καταλάβετε το λόγο; Τι να πω; Με συγχωρείτε, αλλά αυτό δεν το καταλαβαίνω εγώ.\nμετράμε ήδη 105 ημέρες πολέμου στην Ουκρανία. Είναι σαφές ότι ο κόσμος όπως τον ξέραμε έχει αλλάξει δραματικά. Πρέπει να προσαρμοστούμε και να «τρέξουμε» με αυτές τις αλλαγές. Άμα λειτουργούμε, όπως λειτουργούσαμε και πριν, τότε δεν λειτουργούμε σωστά και θα μείνουμε πιο πίσω, για να μην πω κάτι χειρότερο. Ο κόσμος έχει γίνει ασταθής, αβέβαιος και επικίνδυνος. Οι εξελίξεις τρέχουν. Δεν καλούμαστε να διαχειριστούμε απλά την εισβολή μίας χώρας σε μία άλλη, αλλά να αντιμετωπίσουμε όπως σας είπα τη γέννηση ενός νέου αναθεωρητισμού στο εγγύς γεωπολιτικό μας περιβάλλον.\nΑναρωτήθηκαν πολλοί γιατί εξοπλίζεται η Ουκρανία και διάβασα προχθές μία ανάλυση με την οποία συμφωνώ αρκετά, ότι «η Ουκρανία εξοπλίζεται για τον ίδιο περίπου λόγο για τον οποίο εξοπλίζεται και η Ελλάδα». Διότι όταν κάποιοι καταλαβαίνουν μόνο και τη χρησιμοποιούν αντιστοίχως, τη γλώσσα της ισχύος των όπλων, είτε για αντιμετώπιση της εμπλοκής, είτε για αποτροπή, πρέπει κι εμείς, οι χώρες μάλλον που είναι απέναντι σε αυτόν τον αναθεωρητισμό, να κάνουν το ίδιο. Έτσι συντασσόμαστε με αυτό που κάνουν οι εταίροι και οι Σύμμαχοί μας στην Ευρωπαϊκή Ένωση και στο ΝΑΤΟ και αυτό θεωρούμε ότι είναι η σωστή εθνική θέση.\nΌπως το είπα και τη Δευτέρα, δεν θα κάνω χρήση της σωστής πλευράς της Ιστορίας, αν κι αυτό έχει τη σημασία του. Εγώ θα πω απλά ότι είμαστε δίπλα στους Συμμάχους μας, αντιλαμβανόμαστε τη θέση μας στην Ευρωπαϊκή Ένωση και το ΝΑΤΟ, συντασσόμαστε με τους Συμμάχους μας, κάνουμε τίποτα λιγότερο τίποτα περισσότερο από αυτό που κάνουν όλοι. Και συνεχίζουμε να στηρίζουμε τον ουκρανικό λαό, ενώ παράλληλα στέλνουμε κι ένα σαφές μήνυμα προς όλους αυτούς που ασπάζονται αυτόν τον αναθεωρητισμό και λέμε ότι δεν θα περάσει αυτός ο αναθεωρητισμός.\nΕκτιμούμε δε, ότι αυτή τη στιγμή δεν μπορούμε να τηρήσουμε μία βολική και ανώδυνη μέχρι τώρα, γιατί όπως σας είπα έχουν αλλάξει τα πράγματα, πολιτική αποστάσεων απ’ όλα, «να μην μπλέξουμε σε αυτόν τον καβγά». Όταν έχει πάρει φωτιά όλο το βουνό δεν πρέπει να λέμε ότι το σπίτι μας να γλιτώσει, να περιχαρακωθούμε δίπλα απ’ αυτό και να παρακολουθούμε τη φωτιά να μαίνεται και να κατεβαίνει.\nΛοιπόν αυτή είναι η κατάσταση την οποία βιώνουμε τώρα και θεωρώ ότι περιέγραψα τη σωστή εθνική θέση που πρέπει να έχει αυτή τη στιγμή η Ελλάδα απέναντι στο περιβάλλον της, με τις προσκλήσεις ασφαλείας και τις απειλές ασφαλείας του περιβάλλοντός της και πάντα σε πλήρη εναρμόνιση με τους συμμάχους μας.\nΣτη Δευτερολογία του, ο κ. Παναγιωτόπουλος τόνισε:\nΘα προσπαθήσω να μην πω πολλά, γιατί διανύουμε την πέμπτη ώρα αν δεν κάνω λάθος της συζήτησης. Προσέρχομαι πάντα στα Κοινοβουλευτικά Όργανα με τον δέοντα σεβασμό και κάποια συνέπεια, όση μπορώ να έχω, με δεδομένο το συνολικό πλέγμα των υποχρεώσεων και νομίζω ότι θα πρέπει να συμφωνήσουμε ότι δεν αρνήθηκα ποτέ να ενημερώνω το Σώμα για τα θέματα τουλάχιστον της αρμοδιότητάς μου. Εξάλλου έχουν διατυπωθεί αρκετές Ερωτήσεις και απλές και Επίκαιρη, εν προκειμένω προχθές για το ζήτημα αυτό, και δόθηκαν απαντήσεις νομίζω και θα συνεχίσουν να δίνονται όσο εξελίσσεται η υπόθεση του πολέμου στην Ουκρανία.\nΈχουμε ξεπεράσει τις εκατό μέρες και απλά το στρατόπεδο των συμμάχων -εις το οποίο δεν σπεύδουμε να ενταχθούμε κ. Δρίτσα, αλλά απλά ανταποκρινόμαστε στις υποχρεώσεις που απορρέουν από την ήδη τετελεσμένη ένταξή μας σε αυτό, για να το ξεκαθαρίσουμε κι αυτό- έχει αποφασίσει να συνδράμει την Ουκρανία στον αγώνα που δίνει, που κατά τους Ευρωπαίους τουλάχιστον σε ένα σημαντικό ποσοστό αυτών είναι και αγώνας για τη Δημοκρατία. Είναι αγώνας έναντι στον αναθεωρητισμό, που ο αναθεωρητισμός νοείται η βίαιη απόπειρα αλλαγής των συνόρων στην περιοχή. Σε αυτό το πλαίσιο τοποθετείται βασικά, όχι αποκλειστικά αλλά βασικά ο αναθεωρητισμός.\nΕίχα πει στα τέλη Φεβρουαρίου σε μία αποστροφή του λόγου μου και όχι σε μία δήλωσή μου, όπως φυσικά εσφαλμένα διαστρεβλώθηκε από μερίδα του Τύπου που έσπευσε να μου προσάψει πολλά, ότι δεν είναι καλή εποχή να μιλάς αρνητικά για την Τουρκία. Τέλος Φεβρουαρίου που μόλις είχε προκύψει η ρωσική εισβολή, μόλις είχε προσφερθεί η Τουρκία επιτηδείως να παίξει το ρόλο του διαμεσολαβητή λόγω της σχέσης Ερντογάν-Πούτιν και οι Σύμμαχοι αφενός επαινούσαν την Τουρκία γι’ αυτή την πρωτοβουλία της, άλλο αν τελικά κρίθηκε μάλλον ατελέσφορη εκ του αποτελέσματος. Κι αφετέρου προκειμένου να διασφαλιστεί η συνοχή και σταθερότητα στη Νοτιανατολική Πτέρυγα του ΝΑΤΟ έσπευσαν να πουν και σε μας “κοιτάξτε κύριοι, πρέπει με τους Τούρκους να συνεννοείστε”. Τότε, εκείνη την εποχή, στο πλαίσιο λοιπόν μίας εικοσάλεπτης τοποθέτησης στην οποία είπα επίσης, άλλο αν δεν βγήκε προς τα έξω, ότι εμείς θα συνεχίσουμε παρά ταύτα να μιλάμε, να επικοινωνούμε τα εθνικά μας επιχειρήματα, να δουλεύουμε για την ενίσχυση των Ενόπλων Δυνάμεων και τα λοιπά, είπα και αυτό.\nΈκτοτε όμως έχουν περάσει τρεις-τέσσερις μήνες, τώρα τον Ιούνιο μπορώ να πω ότι η θέση της Τουρκίας δεν έχει βελτιωθεί, αντιθέτως η επιμονή της να εγείρει αντιρρήσεις στην επικείμενη ένταξη στο ΝΑΤΟ Σουηδίας και Φινλανδίας δημιουργεί αρνητική στάση των συμμάχων, αυτού του στρατοπέδου εν πάση περιπτώσει, εναντίον της και προβληματισμό. Άρα όλα είναι σχετικά κι όλα εξελίσσονται, μάλιστα με γοργούς ρυθμούς. Εκείνο που ποικίλει, εκείνο που διαφοροποιείται ανάλογα με τη συγκυρία, είναι ο βαθμός κατά τον οποίον εισακούγεσαι από τους συνομιλητές σου ή δεν εισακούγεσαι ή υπάρχει ανταπόκριση μικρότερη ή μεγαλύτερη.\nΑυτή τη στιγμή ξαφνικά είπα σε μία, πάλι, τοποθέτησή μου σε ένα συνέδριο του εξωτερικού που συμμετείχα πέντε πράγματα σχετικά με την ποιότητα της Συμμαχικής μας σχέσης με τους Τούρκους, αφού είμαστε σύμμαχοι στο ΝΑΤΟ, και ξαφνικά όλη η Ελλάδα ασχολείται. Έκαναν μεγάλη εντύπωση αυτά που είπα. Εδώ και τρία χρόνια τα λέω με τον οποιοδήποτε συνομιλητή μου. Αλλά επειδή, εν πάση περιπτώσει, ήταν μία δημόσια τοποθέτηση σε μία συζήτηση η οποία, αν θυμάμαι καλά, εκείνη τη στιγμή είχε να επεξεργαστεί το θέμα των τυχόν αντιρρήσεων της Τουρκίας και μέχρι πότε θα διαρκέσουν αυτές όσον αφορά στο θέμα της ένταξης Σουηδίας και Φιλανδίας στη Βορειοατλαντική Συμμαχία, ξαφνικά απέκτησε μία επικαιρότητα και οι απόψεις του Έλληνα Υπουργού προφανώς ελήφθησαν υπόψη σοβαρά.\nΣε κάθε περίπτωση, όμως, αυτό που κάνουμε το κάνουμε συνεχώς, αδιαλείπτως, εντατικά άλλοτε με μεγαλύτερο βαθμό επιτυχίας και ανταπόκρισης, άλλοτε με μικρότερο, ανάλογα με τη συγκυρία αλλά το κάνουμε. Και νομίζω ότι αυτή είναι η συνεπής στάση που πρέπει να δείχνει η Ελληνική Κυβέρνηση όσον αφορά την υπεράσπιση των εθνικών θεμάτων. Για να μη μακρηγορώ, είδα ότι η συζήτηση πήγε να ευτελιστεί σε ένα επίπεδο του αν πραγματικά στείλαμε 40 ή 50 τεμάχια από το “x” συγκεκριμένο τύπο πυρομαχικού ή όπλου, αν έγιναν πότε και πόσα δρομολόγια, αν έπρεπε να στείλουμε 100 ή 200 ή 500, λες κι είναι ένα θέμα αριθμητικής παράθεσης στοιχείων. Ευτυχώς δεν πήγε προς τα εκεί αποκλειστικά. Θεωρώ ότι αυτή ήταν λανθασμένη προσέγγιση. Δήλωσα διατεθειμένος να δώσω όλα τα στοιχεία αλλά όχι στο πλαίσιο μίας ανοιχτής συζήτησης εξαρχής.\nΕίμαι έτοιμος να δεχθώ οποιαδήποτε Aντιπροσωπεία και να τα πούμε όλα. Προσέξτε, όμως, γιατί δεν το κάνουμε εδώ, γιατί θα ήθελα να μην γίνει εδώ. Γιατί πρέπει να υπάρχουν όρια. Το επιχείρημα εναντίον είναι ότι με αυτά που εισφέραμε ως ενίσχυση σε οπλισμό της Ουκρανίας κινδυνεύουμε να αποδυναμώσουμε την Εθνική Άμυνα.\nΓια να αντικρούσω αυτό το επιχείρημα, θα πρέπει να παραθέσω δίπλα στον αριθμό των “x” πυρομαχικών που εδόθησαν το συνολικό αριθμό του δυναμικού μας προκειμένου να αποδείξω ότι αυτά που εδόθησαν είναι ένα πολύ μικρό ποσοστό από το συνολικό μας δυναμικό σε αποθέματα, όπως εν πάση περιπτώσει είπα, του “χ, ψ, ω” πυρομαχικού. Ναι, αλλά αυτό, όπως καταλαβαίνετε, δεν είναι ένα στοιχείο το οποίο πρέπει έτσι ελαφρά τη καρδία και αβίαστα να δημοσιοποιείται προς πάσα κατεύθυνση, δεν πρέπει να γίνεται τόσο εύκολα γνωστό τοις πάσι.\nΑυτό, λοιπόν, ζήτησα από τους συναδέλφους να σεβαστούν και κατά τα άλλα από την πρώτη στιγμή, όπως και στο παρελθόν, δήλωσα ότι δεν θα υπάρχει κανένα θέμα όσον αφορά την ενημέρωση. Άρα δεν θα υπάρξει ούτε έλλειμμα ενημέρωσης, ούτε έλλειμμα διαφάνειας. Κι επίσης δεν δέχομαι το αφήγημα ότι αποφασίζει για όλα ο Πρωθυπουργός, ο Κυριάκος Μητσοτάκης. Εδώ υπάρχουν θεσμικά όργανα που έχουν τοποθετηθεί, υπάρχει Δομή Δυνάμεων που έχει εγκριθεί, υπάρχει μεσοπρόθεσμο πρόγραμμα αμυντικού σχεδιασμού και δαπανών που έχει εγκριθεί. Υπάρχει η Στρατιωτική Ηγεσία που έχει τοποθετηθεί όσον αφορά στις ανάγκες και υπάρχουν και οι ευκαιρίες οι οποίες παρουσιάζονται κατά καιρούς και καλό θα ήταν η χώρα διά των αποφασιζόντων ή του Πρωθυπουργού, κυρίως του Πρωθυπουργού, να εκμεταλλεύονται αυτές τις ευκαιρίες όταν αυτές παρουσιάζονται όπως παρουσιάστηκαν όσον αφορά στην απόκτηση των τριών “Belh@rra” που δεν κάλυψαν -γιατί μένουν και άλλες αποφάσεις να ληφθούν- τις ανάγκες του Πολεμικού Ναυτικού, αλλά όπως και να το κάνουμε αποτελούν μια σημαντική προσθήκη.\nΤι άλλο λέει το αφήγημα της αντιπολίτευσης; Ότι διαθέτουμε πράγματα που χρειαζόμαστε για την Εθνική μας Άμυνα και αποδυναμώνουμε, δημιουργούμε ιδίως κενό στα νησιά αν παραχωρήσουμε αυτά τα Οχήματα Μεταφοράς Προσωπικού τα ΒΜΡ. Κοιτάξτε, εδώ μίλησαν και εκπρόσωποι της Στρατιωτικής Ηγεσίας, ο Υπαρχηγός ΓΕΕΘΑ, ο Αρχηγός ΓΕΣ και μετά από 10 λεπτά, 5 λεπτά ο κύριος συνάδελφος, ο καλός συνάδελφος από τη Λέσβο βγήκε και ρωτούσε πράγματα, προφανώς πράγματα, τα οποία είχε συζητήσει με κάποιον Αξιωματικό ή Υπαξιωματικό από τη Λέσβο, σχετικά με θέσεις πυρομαχικών, αποθήκες, διατάξεις κλπ. Πέντε λεπτά αφότου τοποθετήθηκαν οι Αρχηγοί των Ενόπλων Δυνάμεων! Αν είναι δυνατόν δηλαδή, σε ανοιχτή συζήτηση! Εάν είναι δυνατόν! Αν είναι να αποκαλύψουμε τέτοιες πληροφορίες ας αρκεστούμε στο σύστημα πληροφόρησης του «Ριζοσπάστη». Από εμένα δεν θα γίνει τέτοιο πράγμα. Και για εμένα; Αν θέλετε την άποψή μου, θα εγείρω θέμα στους Αρχηγούς να δουν τι θα κάνουν μ’ αυτό το “ελβετικό τυρί” που είναι το σύστημα πληροφοριών που διαρρέουν από τα Eπιτελεία ή από τις Mονάδες σε κάθε επίπεδο. Αν είναι δυνατόν δηλαδή! Είναι ένα πρόβλημα. Το έθεσε ο κύριος Στυλιανίδης πολύ σωστά. Ή μιλάνε όλοι σε αυτή τη χώρα συμβαίνει αυτό ή δεν μιλάει κανένας, σε άλλες χώρες συμβαίνει το άλλο και έτσι οποιοδήποτε σύστημα αντικατασκοπείας είναι άσκηση κενή, δεν έχει νόημα. Εδώ μιλάνε όλοι. Τα συζητούν στο καφενείο ποιοι; Οι Αξιωματικοί αναρωτιέμαι ή οι Υπαξιωματικοί του Ελληνικού Στρατού; Προς Θεού. Είναι σημείο ανησυχίας αυτό.\nΝαι, αλλά έχουμε πει αρκετά κύριε Δρίτσα, έχουμε πει αρκετά και δεν σας έχουμε αρνηθεί εν πάση περιπτώσει τα στοιχεία. Αλλά όμως σας είπα, για να αποδείξω την επάρκεια ή το ότι έχουν επαρκή αποθέματα για πολλές ημέρες αγώνα και όχι τις προβλεπόμενες μόνο οι ελληνικές Ένοπλες Δυνάμεις, θα πρέπει να κάνω μια συγκριτική παράθεση στοιχείων. Τι δώσαμε, τι διαθέτουμε. Μόνο έτσι θα αποδειχθεί ευθαρσώς. Διότι αν έχω 30 και δώσω τα 20, προφανώς έχω εγκληματήσει. Αν έδωσα 20 και έχω 10.000, προφανώς είναι μια αμελητέα ποσότητα. Συγκριτικά είναι όλα αυτά τα στοιχεία, είναι στη διάθεσή σας. Έχω πει επανειλημμένως, αλλά και οι Αρχηγοί, ότι δεν θα κάνουμε τίποτα που θα αποδυναμώσει καθ’ οιονδήποτε τρόπο την Αμυντική μας Διάταξη.\nΌσον αφορά στην ανταλλαγή των οχημάτων, φαίνεται ότι με αυτή τη θέση συμφωνεί, σημερινό δημοσίευμα στη Γερμανία. Προφανώς δεν θα έλεγα ότι κάνουμε τους δύσκολους, αλλά βάζουμε κάποιες προϋποθέσεις γι’ αυτήν την ανταλλαγή.\nΠροφανώς θα πρέπει τα όποια οχήματα “Marder” να τύχουν κάποιας επιθεώρησης, ελέγχου από δικούς μας Αξιωματικούς. Προφανώς αυτό πρέπει να οργανωθεί. Προφανώς πρέπει να καταγραφεί η κατάστασή τους, οι παρεμβάσεις που τυχόν θα χρειαστούν, έτσι ώστε να ολοκληρωθεί αυτή η ανταλλαγή με κάποιον χρονισμό όπως τον θέλουμε. Δηλαδή, να τα αντικαταστήσουμε σχεδόν ταυτοχρόνως ή ταυτόχρονα ιδανικά. Δεν θέλουμε να αφήσουμε κενά στην επιχειρησιακή μας διάταξη, όσον αφορά στα συγκεκριμένα οχήματα, γιατί τα άλλα συστήματα τα οποία είναι ανεπτυγμένα στην άμυνα των νησιών, δεν τα συζητάμε.\nΈχουν έρθει, μάς τα έχουν ζητήσει. Είναι γνωστό τι ζητούν οι Ουκρανοί. Μπορώ να σας πω χώρες που ξεκίνησαν με φάρμακα, γάζες και τρόφιμα και τώρα δίνουν αντιπλοϊκούς πυραύλους. Δεν είμαστε εμείς ανάμεσα σ’ αυτές. Για να αποδείξω ότι είναι μία δυναμική εξέλιξη, η εξέλιξη της στρατιωτικής βοήθειας, αλλά εμείς δεν τα δίνουμε και δεν τα δίνουμε για συγκεκριμένους λόγους, ότι έχουμε την απειλή υπαρκτή και γι’ αυτό το λόγο δεν θέλουμε να τα αποστερήσουμε από την Αμυντική μας Διάταξη, ούτε τα αντιαεροπορικά των νησιών, ούτε τους αντιπλοϊκούς πυραύλους. Ας έρθουν και ας μας τα ζητούν, οποιοσδήποτε. Και το έχουμε καταστήσει αυτό σαφές. Το επαναλαμβάνω.\nΤώρα όσον αφορά στα οχήματα, αν υπάρξει αντικατάστασή τους με ένα σύστημα καλύτερο, όχι το πλέον σύγχρονο, αλλά σίγουρα πιο σύγχρονο από τα BMP, τα οποία το 2016 δεχθήκατε να πωληθούν και καλώς ελήφθη αυτή η απόφαση. Φανταστείτε 6 χρόνια μετά, πόσο πιο φθαρμένα σε πόσο χειρότερη κατάσταση θα είναι όταν παίρνατε αποφάσεις να πουληθούν για 35.000 το τεμάχιο το 2016. Άρα, καλύπτουν τρύπες, αλλά δεν καλύπτουν ενδεχομένως όλες τις ανάγκες. Όταν δεν έχεις κάτι άλλο, θα καλύψεις την τρύπα. Όταν μπορείς να βρεις κάτι να το αντικαταστήσεις, τότε έχεις καλύψει μία ανάγκη. Τα “Marder” θεωρούμε ότι θα καλύψουν μία ανάγκη.\nΌμως, ακόμα δεν είμαστε έτοιμοι να συμφωνήσουμε και μάλιστα να το πω και αυτό. Ήταν σήμερα να κάνω μία τηλεφωνική επαφή με τον Υφυπουργό Άμυνας της Γερμανίας. Μάλλον έτσι όπως υπολογίζω ότι θα επιστρέψω στο γραφείο, αυτή η επαφή δεν μπορεί να γίνει σήμερα. Θα πρέπει να τεθεί για αύριο, για να δούμε αυτούς τους επί μέρους όρους που θέλουμε να υπάρχουν στη Συμφωνία, ώστε κάθε πλευρά να καλύπτεται. Επομένως, θεωρώ ότι είναι υπερβολικό το δημοσίευμα, που προφανώς θέλει να πλήξει τον Καγκελάριο Σολτς, ότι αυτά μπορεί να παραδοθούν μετά το τέλος του πολέμου, αλλά σίγουρα δεν μπορούν να παραδοθούν αν εμείς δεν έχουμε εξασφαλίσει ότι θα αντικατασταθούν με όρους, όπως τους θέλει η Στρατιωτική Ηγεσία των Ενόπλων Δυνάμεων κι αυτή είναι η δική μας δουλειά, να διαπραγματευτούμε. Και σας είπα, έχει ακόμα αρκετά σημεία που πρέπει να συμφωνηθούν.\nΕπί της αρχής συμφώνησε ο Έλληνας Πρωθυπουργός Κυριάκος Μητσοτάκης με τον Καγκελάριο Σολτς στο πλαίσιο της βοήθειας στην Ουκρανία, αλλά από εκεί και πέρα μού ανατέθηκε, όπως ανατέθηκε στην ομόλογό μου του Γερμανικού Υπουργείου Άμυνας, να επεξεργαστούμε τους επί μέρους όρους για να καταλήξουμε στην τεχνική Συμφωνία έτσι όπως ικανοποιεί τις απαιτήσεις και τις δικές μας. Κοιτάξτε, νομίζω ότι πρέπει να έχουμε δώσει και δείγματα γραφής και να έχετε πειστεί ότι δεν εργαζόμαστε όλα αυτά τα χρόνια για να αποδυναμώσουμε την Εθνική Άμυνα καθ’ οιονδήποτε τρόπο, αλλά για να την ενισχύσουμε και μπορώ να αποδείξω αρκετά σημεία στη διαδρομή αυτή απ’ όπου προέκυψε αυτό.\nΑσφαλώς και οι καιροί είναι επικίνδυνοι και πονηροί. Ασφαλώς και πρέπει να βαδίσουμε πάρα πολύ προσεκτικά και μάλιστα σε εξελίξεις που τρέχουν κατά τρόπο ραγδαίο.\nΘεωρώ όμως ότι γενικά κάνουμε αυτό που πρέπει. Δίνουμε στοιχεία τα οποία δεν αποδυναμώνουν τη συνολική αμυντική μας δυνατότητα. Δίνουμε στοιχεία τα οποία συνολικά διαθέτουμε σε πολύ μεγάλες ποσότητες προκειμένου να μη διακιδυνευθεί καθόλου η συνολική αμυντική μας δυνατότητα και παράλληλα η ενημέρωση είναι αυτή που πρέπει. Σ’ αυτό θέλω να επιμείνω. Θεωρώ ότι δεν ξέρω πού θα οδηγήσουν τα πράγματα, αλλά θυμίζω ότι σε τρία κεφάλαια εξελίσσεται αυτή η βοήθεια σε αμυντικό υλικό. Τα πρώτα στοιχεία τα οποία αποδεσμεύτηκαν τους δύο πρώτους μήνες περίπου της αντιπαράθεσης. Τα επιπλέον πυρομαχικά ενός συγκεκριμένου διαμετρήματος για το πυροβολικό, τα οποία αποδεσμεύτηκαν περίπου το διάστημα Απριλίου και Μαΐου και τώρα το ζήτημα των μεταφορικών που έχει ανακύψει, τα οποία όμως δεν θα αποδεσμευτούν εάν δεν συμβούν αυτά που έχω περιγράψει.\nΌσον αφορά δε στα άλλα συστήματα, ζητείται από εμάς να εισφέρουμε και θα συνεχίσει να ισχύει αυτή η κατάσταση. Εφόσον όμως κρίνουμε ότι δεν μπορούμε να τα αφαιρέσουμε από τη συνολική δομή της αμυντικής μας διάταξης, δεν θα το κάνουμε. Και θα ζητηθούν εκατό φορές. Εκατό φορές θα πούμε γι’ αυτό το λόγο δεν μπορούμε να το κάνουμε. Αυτή είναι η θέση μας και αυτή θα παραμείνει.\nΣας είπα, πολλές χώρες βρήκαν την ευκαιρία να αντικαταστήσουν παλιό και παλαιωμένο εξοπλισμό και δεν υπάρχει καμία αμφιβολία ότι πολλές πρώην Ανατολικές χώρες βρήκαν ευκαιρία να αντικαταστήσουνε παλαιά Σοβιετικού τύπου οπλικά συστήματα. Αν η κάθε χώρα διαπραγματευτεί συμφέροντες όρους ανταλλαγής, μπορεί και να το κάνουν και παράλληλα να εισφέρουν και στρατιωτική βοήθεια στην Ουκρανία, αφού οι Ουκρανοί αυτά θέλουν, γιατί με αυτά νοιώθουν εξοικειωμένοι. Δεν θέλουν μόνο αυτά, αλλά με αυτά νιώθουν εξοικειωμένοι. Θα χρειάζονται μικρότερο χρόνο εκπαίδευσης, θα μπουν κυριολεκτικά μέσα στα BΜP και θα τα χρησιμοποιήσουν.\nΑλλά από κει και πέρα είναι ζήτημα κάθε χώρας πώς θα το διαπραγματευθεί. Και δεν έρχομαι να πω ότι δεν θα υπάρξουν προβλήματα στην εξέλιξη αυτών των Συμφωνιών. Διαβάζω. ότι «έχουν οι Πολωνοί κάποιο θέμα με το πόσο γρήγορα εξελίσσονται αυτά που έχουν συμφωνήσει αυτοί». Γι’ αυτό διαπραγματευόμαστε, για να μην έχουμε εμείς τέτοιου τύπου προβλήματα, αλλά γιατί και κατά το δικό μας περιβάλλον ασφαλείας πρέπει να διασφαλίσουμε κάποιες προϋποθέσεις. Να μην υπάρξει κενό, κανένα κενό, μια και μιλάμε με στρατιωτική ορολογία. Επιχειρησιακό κενό κανένα! Αυτή είναι τουλάχιστον η δική μας προσέγγιση.\nΛοιπόν ας έχουμε επίγνωση, για να μη μακρηγορώ, των ορίων αυτής της συζήτησης. Ας έχουμε επίγνωση ότι για να υπάρξει πλήρης ενημέρωση θα πρέπει να μιλήσουμε για συνολικά αποθέματα και συνολικές δυνατότητες. Κι εγώ δεν θέλω αυτή τη στιγμή να γίνει αυτό στο πλαίσιο μιας ανοιχτής συζήτησης, έχω αν θέλετε αυτή τη “διαστροφή”, επιλήψιμο ή όχι αυτό επιλέγω να κάνω, αλλά από την άλλη δεν αρνούμαι να σας πω πολύ συγκεκριμένα και πολύ λεπτομερειακά τι έχει δοθεί.\nΑπό κει και πέρα κάνω μία ευχή περισσότερο, ας φερθούμε όλοι και δεν αναφέρομαι στους Συναδέλφους, όλοι όμως όσοι ασχολούμαστε περί την Εθνική Άμυνα με τη δέουσα υπευθυνότητα, έτσι ώστε να μην είναι κάθε πληροφορία προσβάσιμη στον οποιονδήποτε. Είναι πολύ βασικό αυτό, πάρα πολύ βασικό αυτό.\nΚαι η προτροπή αυτή απευθύνεται περισσότερο, μια που μου δίνεται αυτό το Βήμα, στα στελέχη των Ενόπλων Δυνάμεων, τα οποία δεν μπορούν να συζητούν και να παίρνουν τηλέφωνο και να διοχετεύουν «ψάξε αυτό, δες εκείνο, γιατί ισχύει αυτό, μήπως ισχύει το άλλο» και τα λοιπά. Σε αυτό νομίζω πρέπει να είμαστε πάρα πολύ προσεκτικοί. Δεν το ξέρω, εγώ απλά εκφράζω την ευχή να μιλάμε λιγότερο γι’ αυτού του είδους τα θέματα, ιδίως τα Στελέχη, έτσι; Αυτή την ευχή εκφράζω κλείνοντας. Και από κει και πέρα όπως σας είπα το πλαίσιο που περιέγραψα νομίζω ότι πρέπει να καλύψει το ζήτημα.\nΌσον αφορά δε τη γενικότερη συζήτηση με την παρουσία του Υπουργού Εξωτερικών, φαντάζομαι ότι θα γίνει και αυτό. Αλλά επειδή προφανώς εδώ το ζήτημα που θα συζητούσαμε σήμερα θα ήταν η παροχή αμυντικής βοήθειας με τα συγκεκριμένα επιμέρους ζητήματα, νομίζω ότι αρμοδιότερος εμού δεν υπάρχει.\nΓια την πορεία των διαπραγματεύσεων και του πολέμου και των διμερών σχέσεων με την Τουρκία και της διπλωματικής προσπάθειας, ασφαλώς ο κ. Δένδιας είναι ο αρμοδιότερος. Από κει και πέρα όσον αφορά τα συστήματα, νομίζω ότι εδόθησαν απαντήσεις και θα συνεχίσουν να δίνονται με τον προσήκοντα όμως πάντα τρόπο.\nΒΜΡ-1: από την τραγωδία στο Τζόκερ – Ένας αξιωματικός περιγράφει\nΣτη λήξη της συνεδριάσεως εν τούτοις σημειώθηκε ο ακόλουθος διάλογος:\nΘεόδωρος Δρίτσας: Κύριε Υπουργέ, εκτός από όσα περιγράψατε έτσι ακροθιγώς που έχουν σταλεί, εκτός από τα άρματα τα γερμανικά, την ανταλλαγή και όλα αυτά, θα στείλετε άλλα όπλα στην Ουκρανία;\nΝικόλαος Παναγιωτόπουλος: Κοιτάξτε, τι θα μπορούσαμε να στείλουμε άλλα στην Ουκρανία. Τα λέω παρά το ότι δεν θα τα στείλουμε παρά το γεγονός ότι λίγο-πολύ ακούσαμε και τη μομφή αφού είναι άχρηστα γιατί τα στέλνατε.\nΤους S-300 δεν έχουμε καμία διάθεση να τους στείλουμε. Τα αντιαεροπορικά στα νησιά δεν έχουμε καμία διάθεση να τα στείλουμε γιατί τα χρειαζόμαστε, είναι αναπτυγμένα. Θα έρχονται και θα ζητούν συνεχώς. Για να στείλουμε κάτι θα πρέπει να έχουμε μεριμνήσει για την αντικατάστασή του. Αυτά τα σχήματα με συγχωρείτε θέλουν κάποια προσοχή.\nΠριν από τα δημοσιεύματα για τα ΒΜΡ υπάρχουν, προϋπήρξαν της συμφωνίας Μητσοτάκη-Σολτς. Τα διάβαζα στον Τύπο, «Ετοιμαζόμαστε να στείλουμε ΒΜΡ κλπ.». Πιθανώς αυτό να αποδίδεται σε κάποιον υπερβάλλοντα ζήλο από την γερμανική πλευρά, η οποία θέλει να δείχνει προς πάσα κατεύθυνση ότι κινείται για να ενισχύσει. Πιθανώς. Πιθανολογώ τώρα.\nΑπό εκεί και πέρα φυσικά και γίνονται προσεγγίσεις, γίνονται συζητήσεις. Αλλά ότι το χρειαζόμαστε, ότι μας είναι χρήσιμο και κυρίως επιχειρησιακά ενεργό, προς Θεού δεν έχουμε καμία πρόθεση να το αποδεσμεύσουμε. Και νομίζω ότι αυτό, γιατί επί της αρχής πρέπει να περιγράψω ένα γενικό πλαίσιο αρχής. Αυτό νομίζω ότι πρέπει να καλύψει άπαντες.\nBMP-1 Marder 1A3 ΟΥΚΡΑΝΙΑ ΥΕΘΑ Νικόλαος\nΤον Αύγουστο επιτροπή του ΓΕΣ στις ΗΠΑ για τα M1117 – Nέο αίτημα για δωρεάν παραχώρηση ΑΑV7A1\nAπολογισμός ΓΕΕΘΑ έτους 2020: Δύσκολη αλλά αποδοτική χρονιά\n516 επιπλέον στελέχη ετησίως στις παραγωγικές σχολές των Ενόπλων Δυνάμεων


Πληροφορίες για το αεροδρόμιο Νικόλσκι από τη Skyscanner\nΠληροφορίες σχετικά με το αεροδρόμιο Νικόλσκι\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Νικόλσκι . Διαβάσετε αναλυτικές πληροφορίες σχετικά με το αεροδρόμιο Νικόλσκι.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Νικόλσκι κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Νικόλσκι, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Νικόλσκι, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Νικόλσκι:\nΝτατς Χάρμπορ αεροδρόμιο (186km)\nΑκουτάνν αεροδρόμιο (242km)\nΆτκα αεροδρόμιο (370km)\nΝήσος Σεντ Τζορτζ αεροδρόμιο (408km)\nΦολς Πας αεροδρόμιο (415km)\nΠοιες εταιρείες πραγματοποιούν πτήσεις προς Νικόλσκι


Είδη και αίτια τραυματισμών σε πυροσβέστες\nΦ. Κατσαβούνη, Ε. Μπεμπέτσος, Π. Μάλλιου, Α. Μπενέκα\nΣΚΟΠΟΣ H καταγραφή τραυματισμών στο επάγγελμα του πυροσβέστη και η διερεύνηση του είδους και των αιτιών πρόκλησής τους. ΥΛΙΚΟ-ΜΕΘΟΔΟΣ Το δείγμα αποτέλεσαν 3.289 μόνιμοι υπάλληλοι του Πυροσβεστικού Σώματος από όλη την Ελλάδα. Οι ηλικίες των συμμετεχόντων κυμαίνονταν από 24−60 ετών (M=36,40, SD=6,19). Από τους συμμετέχοντες, οι 3.167 (96,3%) ήταν άνδρες και οι 122 (3,7%) γυναίκες. Η μεθοδολογία στηριζόταν στη συμπλήρωση από το δείγμα ειδικού ερωτηματολογίου τραυματισμών στον εργασιακό χώρο (ΕΤΕ) με ερωτήσεις κλειστού και ανοικτού τύπου. Προηγήθηκε έλεγχος εγκυρότητας και αξιοπιστίας του ερωτηματολογίου σε 80 πυροσβέστες. Η συμπλήρωση του ερωτηματολογίου ήταν προαιρετική. Η στατιστική ανάλυση των αποτελεσμάτων έγινε με το πρόγραμμα Predictive Analytics Software (PASW Statistics), έκδοση 18.0. Εφαρμόστηκε η ανάλυση συχνοτήτων, η μέθοδος crosstabs, καθώς και η μη παραμετρική δοκιμασία x2 για την αναζήτηση των σχέσεων μεταξύ των κατηγοριών. ΑΠΟΤΕΛΕΣΜΑΤΑ Από τους συμμετέχοντες στην έρευνα, το 10,8% (n=356) δήλωσε τραυματισμό στην εργασία τον τελευταίο χρόνο και το 7,2% (n=238) απουσίασε >2 ημέρες. Είδη τραυματισμών που υπερίσχυσαν ήταν η «οξεία οσφυαλγία», οι μυϊκές θλάσεις και τα διαστρέμματα ποδοκνημικής, με κύριους μηχανισμούς πρόκλησής τους τα παραπατήματα, τις πτώσεις και τις ολισθήσεις, την υψηλή ένταση, την κακή τεχνική και την υπερκόπωση. Στατιστικά σημαντικοί παράγοντες για τραυματισμούς αναδείχθηκαν η ηλικία, η επαγγελματική εμπειρία, η φυσική κατάσταση, η χαμηλή ορατότητα, η δυσκολία στην αναπνοή λόγω καπνών και τοξικών αερίων, η απότομη ανύψωση βάρους, η κακή τεχνική και η ανεπαρκής υποστήριξη (p<0,05). ΣΥΜΠΕΡΑΣΜΑΤΑ Το συγκεκριμένο επάγγελμα ανήκει στην κατηγορία «υψηλού κινδύνου» καθώς απαιτούνται αυξημένες εντάσεις κάτω από δυσχερείς καιρικές και περιβαλλοντικές συνθήκες, θέτοντας πολλές φορές σε κίνδυνο τη ζωή και την υγεία του πυροσβέστη. Εκτός από τη σωματική επιβάρυνση θα πρέπει να διερευνηθεί και η επίδραση των ψυχολογικών παραγόντων στην πρόκληση τραυματισμών.\nΛέξεις-κλειδιά: Ερωτηματολόγιο, Τραυματισμοί, Επαγγελματικοί παράγοντες κινδύνου, Πυροσβέστες\nΑΡΧΕΙΑ ΕΛΛΗΝΙΚΗΣ ΙΑΤΡΙΚΗΣ, 31(4), 446-451, 2014 - Ερευνητική εργασία


Εισήχθη στο νοσοκομείο ο τέως Πρόεδρος της Δημοκρατίας, Κ. Στεφανόπουλος με ήπιο ισχαιμικό εγκεφαλικό επεισόδιο - Ηλεία Οικονομία\nΕισήχθη στο νοσοκομείο ο τέως Πρόεδρος της Δημοκρατίας, Κ. Στεφανόπουλος με ήπιο ισχαιμικό εγκεφαλικό επεισόδιο\nΣτο νοσοκομείο «Ευαγγελισμός» μεταφέρθηκε ο τέως Πρόεδρος της Δημοκρατίας, Κωστής Στεφανόπουλος, μετά από αδιαθεσία που αισθάνθηκε.\nΟ κ.Στεφανόπουλος μεταφέρθηκε στο νοσοκομείο χωρίς συνοδεία γιατρού και ύστερα από δικό του αίτημα με ασθενοφόρο του ΕΚΑΒ από τον Πειραιά όπου βρισκόταν.\nΣε καλή κατάσταση και με απόλυτη διαύγεια πνεύματος νοσηλεύεται από το μεσημέρι στον Ευαγγελισμό ο πρώην πρόεδρος της Δημοκρατίας Κωστής Στεφανόπουλος.\n‘Ηπιο ισχαιμικό εγκεφαλικό επεισόδιο υπέστη τελικώς ο πρώην πρόεδρος της Δημοκρατίας Κωστής Στεφανόπουλος ο οποίος μεταφέρθηκε εσπευσμένα από την Αίγινα στο Νοσοκομείο Ευαγγελισμός μετά από έντονη αδιαθεσία που αισθάνθηκε το πρω


ΠΟ. ΦΥ. ΖΩ.: Ο Vegan Τρόπος των Shaolin Moναχών\nΟ Vegan Τρόπος των Shaolin Moναχών\nΘα μπορούσε να ειπωθεί ότι η σειρά «Kung Fu» ήταν η καλύτερη τηλεοπτική σειρά vegan που γυρίστηκε ποτέ, όπως φαίνεται από το σεβασμό του Caine (ο πρωταγωνιστής) για τη ζωή (ahimsa) και από την άρνησή του να τρώει κρέας. Εκείνο όμως που διαλαλούσε η σειρά αυτή, ήταν το ειρηνιστικό της μήνυμα. Το να βλέπεις έναν ήρωα να αρνείται τη χρήση της βίας ως πρώτη του επιλογή, προκειμένου να επιλύσει μια διαφωνία, ήταν σαν μια ανάσα δροσερού και φρέσκου αέρα για τα δεδομένα της τηλεόρασης. Εάν ο Caine μπορούσε να τρέξει αντί να παλέψει, το έκανε. Και ας ήταν άριστος στο kung fu.\nΑλλά ο σεβασμός για τη ζωή είναι μόνο μια πλευρά της βουδιστικής και ταοϊστικής φιλοσοφίας που ακολουθούν οι Shaolin. Για να κρατούν το σώμα και το νου δυνατά και εστιασμένα, οι Shaolin ενσωμάτωσαν και υιοθέτησαν πολλές συμπεριφορές ζώων στην άσκηση του kung fu παράλληλα με τις διαλογιστικές πρακτικές τους.\n«Όλα τα πλάσματα – μικρά και μεγάλα - είναι ένα με τη φύση. Καμία ζωή δεν είναι ασήμαντη. Εάν έχουμε τη σοφία να μάθουμε, όλα τα ζώα μπορούν να μας διδάξουν τις αρετές τους. Από το γερανό μαθαίνουμε τη χάρη και τον αυτοέλεγχο. Από το φίδι την ευλυγισία, τη σβελτάδα και τη ρυθμική αντοχή. Τα αλογάκια της Παναγίας μας διδάσκουν την ταχύτητα και την υπομονή. Από την τίγρη μαθαίνουμε την αντοχή και τη δύναμη. Και από το δράκο μαθαίνουμε να καβαλάμε τον άνεμο. Η ζωή στηρίζει τη ζωή και όλα τα ζωντανά πλάσματα χρειάζονται κατάλληλη θρέψη. Ωστόσο, με τη σοφία το σώμα μαθαίνει να συντηρείται με τρόπους που επιτρέπουν σε όλα τα πλάσματα να ζήσουν».\n- Μaster Kan